Η Huawei ανακοινώνει τις εκδόσεις Jewel και Elegant του Huawei Watch | Pestaola\nby George Polyzos • On 08-01-2016 • AT 10:38 am • ΚΑΝΕΝΑ ΣΧΟΛΙΟ\nΣε συνέχεια των Classic, Active και Elite smartwatches που κυκλοφόρησαν το 2015, οι νέες Jewel και Elegant εκδόσεις προσφέρουν δύο στιλάτες επιλογές για γυναίκες. Με 68 Swarovski Zirconia πετράδια γύρω από την επίχρυση θήκη, μεγέθους 1,5 χιλιοστά το καθένα, η Jewel έκδοση λάμπει όσο κανένα άλλο smartwatch.\nΑντίστοιχα, μια διακριτικότερη επιλογή, η Elegant έκδοση περιλαμβάνει ένα εντυπωσιακό μοτίβο στην επίχρυση θήκη του. Σε τέλεια αρμονία με τα δύο λουριά, από γνήσιο Ιταλικό δέρμα, διαθέσιμα σε περλέ λευκό και μπλε ζαφειριού, το Huawei Watch (Jewel και Elegant) πωλείται με περισσότερο από 40 επιφάνειες διαθέσιμες, όπως και το πρωτότυπο μοντέλο, συμπεριλαμβανομένων 10 αποκλειστικά γυναικείων σχεδιασμών.\nΔιαθέτοντας τα ίδια, κορυφαία χαρακτηριστικά με το Huawei Watch, οι εκδόσεις Jewel και Elegant, είναι εμπνευσμένες από κατασκευαστές ελβετικών ρολογιών, διαθέτουν επίστρωση από κρύσταλλο ζαφειριού, ανθεκτικό στις γρατσουνιές, και στρογγυλό καντράν 44 χιλιοστών. Από ανοξείδωτο ατσάλι ψυχρής σφυρηλάτησης και με επίστρωση ροζ χρυσού, και οι δύο εκδόσεις χαρακτηρίζονται από αξιοσημείωτη ανθεκτικότητα.\nΤροφοδοτούμενο από Android Wear και πλήρως συμβατό με Android και iOS λειτουργικά, το Huawei Watch παρουσιάζει ειδοποιήσεις για κλήσεις, μηνύματα και ηλεκτρονική αλληλογραφία. Το Watch διαθέτει επίσης Bluetooth για σύνδεση με ασύρματες συσκευές, που σημαίνει πως μπορείτε να ακούτε offline τη μουσική σας, καθώς γυμνάζεστε.\nΚάνοντας χρήση των φωνητικών εντολών μπορείτε να ελέγξετε τόσο τη μουσική όσο και την περιήγηση. Ο αισθητήρας σφυγμού μετρά τους χτύπους της καρδιάς και ο αισθητήρας κίνησης 6 αξόνων παρακολουθεί δραστηριότητες όπως το περπάτημα και το τρέξιμο.


Περίληψη Διακήρυξης για το διαγωνισμό : «ΠΡΟΜΗΘΕΙΑ ΥΛΙΚΩΝ & ΕΞΑΡΤΗΜΑΤΩΝ ΥΔΡΕΥΣΗΣ & ΑΠΟΧΕΤΕΥΣΗΣ » - ΔΕΥΑ ΚΑΛΑΜΑΤΑΣ\nΚαλαμάτα : 31.08.2018\nΑριθ. Πρωτ. : 5544\nπροκηρύσσει συνοπτικό διαγωνισμό με σφραγισμένες προσφορές και με κριτήριο κατακύρωσης την πλέον συμφέρουσα από οικονομική άποψη προσφορά εφόσον υπάρχει συμφωνία με τις τεχνικές προδιαγραφές των ειδών και τους όρους της παρούσας διακήρυξης, αποκλειστικά βάσει τιμής (χαμηλότερη τιμή στο σύνολο των ειδών) για την ανάδειξη αναδόχου όσον αφορά την προμήθεια με τίτλο «Προμήθεια Υλικών & Εξαρτημάτων Ύδρευσης και Αποχέτευσης», προϋπολογισμού 59.609,70 ευρώ πλέον Φ.Π.Α.»\n2. Πρόσβαση στα έγγραφα: Η διακήρυξη και η περίληψη της θα αναρτηθούν στο ΚΗΜΔΗΣ, στο πρόγραμμα «ΔΙΑΥΓΕΙΑ», στην ιστοσελίδα της Δ.Ε.Υ.Α. Καλαμάτας (www.deyakal.gr) όπου θα παρέχεται ελεύθερη, άμεση και πλήρης πρόσβαση σ’ αυτά και σε μια τοπική εφημερίδα. Οι ενδιαφερόμενοι μπορούν επίσης να λάβουν γνώση των εγγράφων της διακήρυξης από το γραφείο Προμηθειών (πληροφορίες: Στραυρούλα Στραβάκου, τηλ. 27210 63148) κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών, με δαπάνες και φροντίδα τους και να ζητούν διευκρινίσεις για το διαγωνισμό.\n3. Κωδικός CPV44160000-9\n6. Ο διαγωνισμός θα διενεργηθεί στα γραφεία της ΔΕΥΑ Καλαμάτας Σπάρτης 46, σύμφωνα με τις διατάξεις του Ν.4412/2016, την Παρασκευή 14-09-2018. Η ώρα λήξης παραλαβής προσφορών είναι 10.00 π.μ.. Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής διαγωνισμού.\n10. Χρόνος παράδοσης προμήθειας: Ο ανάδοχος υποχρεούται να παραδώσει τα υλικά στην αποθήκη της ΔΕΥΑΚ σε διάστημα 2 μηνών από την υπογραφή της σύμβασης σε δύο φάσεις. Στην 1η φάση θα παραδοθεί το 50% των υλικών της προμήθειας στην διάρκεια ενός (1) μήνα από την υπογραφή της σύμβασης και στην 2η φάση το υπόλοιπο 50 % στην διάρκεια ενός (1) μήνα από την 1η φάση.\n10. Χρηματοδότηση: Η δαπάνη θα βαρύνει τον ΚΑ 25.05 του προϋπολογισμού οικονομικού έτους 2018 της ΔΕΥΑΚ.\nΤοπική Εφημερίδα ΕΛΕΥΘΕΡΙΑ στις 1/9/2018


Εθνική Αγγλίας: Στην προεπιλογή του Nations League ο Κέιν | sportime.gr\nΧάρι ΚέινΕθνική ΑγγλίαςNations League\nΕθνική Αγγλίας: Στην προεπιλογή του Nations League ο Κέιν\nSportime Team 16/05/2019 17:36:47\nΜάντσεστερ Γιουνάιτεντ: Κέιν… τέλος λόγω κορονοϊού\nΟ τραυματισμός του Χάρι Κέιν κόντρα στη Μάντσεστερ Σίτι στο Champions League ήταν απώλεια όχι μόνο για την Τότεναμ, αλλά και για την εθνική Αγγλίας. Με την τελική φάση του Nations League τον Ιούνιο (5 & 6/6) τα «τρία λιοντάρια» ελπίζουν πως θα υπολογίζουν στον αρχηγό τους. Ο ομοσπονδιακός τεχνικός, Γκάρεθ Σάουθγκεϊτ, τον συμπεριέλαβε στην αρχική 27μελή αποστολή.\nΠέραν του Κέιν, ξεχωρίζει η επιλογή του Νέιθαν Ρέντμοντ της Σαουθάμπτον. Ο Άγγλος εξτρέμ έκανε εξαιρετικό δεύτερο μισό της σεζόν, με 9 γκολ. Ο Λόφτους Τσικ τραυματίστηκε και έμεινε εκτός, με τον Χάρι Γουίνκς να επιστρέφει από τραυματισμό, κατευθείαν στις κλήσεις.\nΕθνική Αγγλίας – Αναλυτικά η αποστολή:\nΌσον αφορά την ετοιμότητα του Κέιν, ο Σάουθγκεϊτ δήλωσε: «Παραμένει άγνωστο. Δουλεύει για να προλάβει τον τελικό του Champions League. Κρατάμε την πόρτα ανοιχτή και θα το εξετάσουμε έπειτα από το ματς».\nΟι 23άδες των ομάδων για τα τελικά του Nations League θα γίνουν γνωστές στις 27 Μαΐου, αλλά διατηρούν το δικαίωμα ορισμένων αλλαγών.\n« Στοίχημα 16/5 Λακιώτης: Πλησιάζει στον τίτλο η Γκενκ\nΟλυμπιακός: Βραβεύτηκε ο Μαρινάκης από τους Βετεράνους »


Α' Κατηγορία (2ος Ομιλος): Η αποτίμηση της 17ης αγωνιστικής - aigialeiaspor.com Α' Κατηγορία (2ος Ομιλος): Η αποτίμηση της 17ης αγωνιστικής - aigialeiaspor.com\nΑρχική Uncategorized Α’ Κατηγορία (2ος Ομιλος): Η αποτίμηση της 17ης αγωνιστικής\nΑ’ Κατηγορία (2ος Ομιλος): Η αποτίμηση της 17ης αγωνιστικής\n√ 4 νίκες γηπεδούχων και 2 φιλοξενούμενων ήταν τα αποτελέσματα της 17ης αγωνιστικής στον 2ο Όμιλο της Α’ Κατηγορίας της Ε.Π.Σ. Αχαΐας.\n√ 1 νίκη (Παναιγιάλειος) και 3 ήττες (Α.Ε. Αιγείρας/Ακράτας, Θύελλα Αιγίου και Καλάβρυτα), ήταν ο απολογισμός των 4 εκπροσώπων της Αιγιάλειας & Καλαβρύτων.\n√ Ο Παναιγιάλειος συνεχίζοντας την ξέφρενη πορεία του πέτυχε μία ακόμη ευρεία νίκη (14η), αφού επικράτησε στο γήπεδο της Ακράτας της Α.Ε. Αιγείρας/Ακράτας με σκορ 4-0 και εξακολουθεί να βρίσκεται στο +5 στο ρετιρέ του βαθμολογικού πίνακα.\n√ Στο δημοτικό στάδιο Αιγίου η Θύελλα Αιγίου γνώρισε την ήττα με σκορ 1-0 από τον Κεραυνό Αγίου Βασιλείου, με τον τελευταίο να διατηρείται στην 2η θέση της βαθμολογίας. Όσον αφορά πλέον την προϊστορία ανάμεσα στις δύο αυτές ομάδες, η Θύελλα Αιγίου σε 16 αγώνες έχει 1 νίκη, 4 ισοπαλίες και 11 ήττες.\n√ Στο γήπεδο του Πετρωτού τα Καλάβρυτα γνώρισαν αναπάντεχη ήττα με σκορ 2-1 από τον Ηρακλή Πατρών, χάνοντας έτσι πολύτιμο βαθμολογικό έδαφος.\n√ Στο γήπεδο της Αγυιάς ο Αετός Πατρών επέστρεψε στις επιτυχίες, αφού επικράτησε του Α.Π.Σ. Πάτραι με σκορ 2-1 και παρέμεινε στην 3η θέση της βαθμολογίας.\n√ Στο γήπεδο του Προαστείου η τοπική Νίκη είχε εύκολο τελικά έργο απέναντι στην ουραγό Α.Π.Ο. Αρόη, την οποία κέρδισε με σκορ 3-0 και διατηρήθηκε στην προνομιούχο τετράδα.\n√ Στο Ενωσιακό γήπεδο «Ανδρέας Κάνιστρας» ο Άρης Πατρών επιβλήθηκε του Δαβουρλή ’92 με σκορ 3-2 ύστερα από ολική ανατροπή, αλλά εξακολουθεί να βρίσκεται στο -3 από την προνομιούχο πεντάδα.\n√ 7 νίκες και 1 ισοπαλία συμπλήρωσε ο Παναιγιάλειος στα 8 τελευταία του παιχνίδια.\n√ 6 συνεχόμενες ήττες συμπλήρωσε η Α.Π.Ο. Αρόη.\n√ 5 συνεχόμενα παιχνίδια χωρίς να σκοράρει συμπλήρωσε η Θύελλα Αιγίου.\n√ Για 8ο συνεχόμενο παιχνίδι ο Παναιγιάλειος διατηρεί ανέπαφη την εστία του.\nΖευγάρι τερμάτων πέτυχαν οι Βαγγέλης Γκάτσης (Παναιγιάλειος) και Γιάννης Λυμπέρης (Αετός Πατρών).\n√ Για 2ο συνεχόμενο παιχνίδι σκόραραν οι Γιώργος Μπακατσέλος (Παναιγιάλειος), Μιχάλης Γιαννόπουλος (Καλάβρυτα), Χαράλαμπος Νιάχος (Α.Π.Ο. Αρόη) και Μίλτος Μητρόπουλος (Άρης Πατρών).\n√ Πρώτο γκολ στο φετινό πρωτάθλημα για τους Μάριο Μούζο (Α.Π.Σ. Πάτραι), Λάμπρος Γεωργίου (Νίκη Προαστίου), Μάριο Καράμπουλα (Δαβουρλής ’92), Κώστα Σπαθή (Κεραυνός Αγ. Βασιλείου).\n√ 19 τέρματα (10 γηπεδούχοι και 9 φιλοξενούμενοι) επιτεύχθηκαν στην 17η αγωνιστική ή 3,17 μ.ο. ανά παιχνίδι. Και συνολικά έχουν σημειωθεί πλέον 292 τέρματα (162 γηπεδούχοι και 130 φιλοξενούμενοι) ή 2,86 μ.ο ανά αγώνα, στο φετινό πρωτάθλημα του 2ου Ομίλου.\nΠροηγούμενο άρθροΒ’ Κατηγορία (2ος Ομιλος): Η αποτίμηση της 15ης αγωνιστικής\nΕπόμενο άρθρο«Μελανόλευκη» μεταγραφή εμπειρίας και αγωνιστική συνέχεια με τον Άρη Πατρών…


Survivor spoiler: Άγριος τσακωμός της Μαριαλένας με Τουρκάλες! - e-Stage.gr\nΟι καυγάδες δεν έχουν τέλος\nΣτο χθεσινό (25/05) επεισόδιο του Survivor παρακολουθήσαμε την ένωση Ελλάδας – Τουρκίας και τον πρώτο κοινό αγώνα των ενισχυμένων Κόκκινων και Μπλε. Νικητές ήταν οι Κόκκινοι, όπως σας αποκαλύψαμε και στο spoil του Athensmagazine.gr νωρίτερα, που απόλαυσαν και το πιο τέλειο έπαθλο ever στο παιχνίδι!\nΟι παίκτες αφού έκαναν ράφτινγκ και έφαγαν ένα πλούσιο γεύμα σε πικ νικ, απόλαυσαν και τη διαμονή τους σε μια βίλα! Έκαναν το μπάνιο τους, έβγαλαν τις φωτογραφίες τους, έφαγαν ξανά και ξεκίνησαν τους χορούς και τα τραγούδια, με τον Ντάφυ να κάνει την αρχή! Ένα μοναδικό έπαθλο και σίγουρα μια εμπειρία που θα τους μείνει αξέχαστη! Ξετρελαμένοι όλοι οι παίκτες το καταευχαριστήθηκαν και όσο … διαβάστε την συνέχεια στο Youweekly.gr!\ngossip, Media, Reality, reality games, reality παιχνίδια, Survivor, survivor 2021, survivor spoiler, καυγάς, Μαριαλένα Ρουμελιώτη, παιχνίδι επιβίωσης


Βλεφαροπλαστική – Tsioumas Clinic\nTsioumas Clinic > Οφθαλμοπλαστική > Βλεφαροπλαστική\nΤο πέρασμα του χρόνου αφήνει έντονα τα σημάδια του σε ένα από τα πιο καθοριστικά σημεία για την εμφάνιση μας: τα άνω και κάτω βλέφαρα. Αρκεί να λάβουμε υπόψιν μας το γεγονός, ότι το δέρμα των βλεφάρων είναι το λεπτότερο του σώματος μας (από 1 χιλ. πάχους και σχεδόν διαφανές κατά τόπους) για να αντιληφθούμε τα αντιαισθητικά αποτελέσματα της χαλάρωσης που μπορεί να υποστεί με τα χρόνια.\nΗ βλεφαροπλαστική αποτελεί μια επεμβατική διαδικασία κατά την οποία αφαιρείται δέρμα, μυϊκός ιστός και λίπος ανάλογα με την περίσσεια αυτών σε κάθε βλέφαρο. Οι τεχνικές που χρησιμοποιούνται είναι ποικίλες και η τελική επιλογή εξαρτάται από την κατάσταση του ασθενή και την εμπεριστατωμένη γνώμη του ειδικού γιατρού.\nΑυτό που αποτελεί ωστόσο επιθυμία του ασθενή και στόχο του ιατρού, είναι η όσο το δυνατόν πιο αναίμακτη επέμβαση και οι όσο το δυνατόν λιγότερες εκχυμώσεις και αιματώματα που αποτελούν και μια δυσάρεστη μετεγχειρητική εικόνα για τον ασθενή. Εδώ έρχονται οι ραδιοσυχνότητες σε συνδυασμό με τον αυτόλογο ορό του ασθενή, να δώσουν λύση και να μετριάσουν στο μέγιστο βαθμό αυτά τα σημεία. Όλα αυτά επειδή πολλές φορές ο υποψήφιος ασθενής εμφανίζεται διστακτικός στο να προσφέρει στον εαυτό του το δώρο της πιο νεανικής εμφάνισης.\nΑπαραίτητος κρίνεται ο προεγχειρητικός έλεγχος με την οφθαλμολογική εξέταση που περιλαμβάνει: μέτρηση οπτικής οξύτητας, απόκλιση ύπαρξης ξηροφθαλμίας, απόκλιση πτώσης άνω βλεφάρου ή οφρύος. Για το άνω βλέφαρο γίνεται μέτρηση του ύψους της δερματικής πτυχής και σχεδιασμό της παλαιάς και νέας δερματικής πτυχής με ένωση των δυο γραμμών κοντά στην περιοχή του έσω και έξω κανθού. Έτσι αποκαλύπτεται η περίσσεια του δερματικού ιστού και του λίπους που θα αφαιρεθεί.\nΠριν ξεκινήσει αυτή καθαυτή η διαδικασία, γίνεται αιμοληψία από τον ασθενή για την δημιουργία του αυτόλογου ορού του. Ο ορός αυτός περιέχει διάφορους παράγοντες πτητικότητας, προθρομβίνη και θρομβοβλαστίνη. Η πραγματοποίηση τοπικής αναισθησίας σε συνδυασμό με τον αυτόλογο ορό του ασθενή περιορίζει τις εκχυμώσεις και τα αιματώματα που αφήνει μετεγχειρητικά η κλασική βλεφαροπλαστική με σκέτη τοπική αναισθησία.\nΜε το μηχάνημα των ραδιοσυχνοτήτων επιτυγχάνεται ταυτόχονη αφαίρεση με αιμόσταση δέρματος, μυϊκού ιστού και λίπους που περισσεύει στο άνω και κάτω βλέφαρο. Γίνεται συρραφή και επανέγχυση σκέτου αυτόλογου ορού για καλύτερη ούλωση στα επιθυμητά σημεία. Ο ασθενής εντός μίας ώρας επιστρέφει στο σπίτι του. Η αφαίρεση των ραμμάτων γίνεται σε 3 ημέρες και η επιστροφή στις καθημερινές ασχολίες του εντός ολίγων ημερών.\nΗ βλεφαροπλαστική με R/F και έκχυση αυτόλογου ορού αποτελεί την ιδανική επιλογή για τον πιο απαιτητικό γιατρό, αλλά και τον σύγχρονο άνθρωπο που επιθυμεί να βελτιώσει την εμφάνισή του με τον όσο το δυνατόν λιγότερο πόνο, αίμα, εκχυμώσεις και αιμάτωμα στο μικρότερο δυνατό χρόνο, για να επιστρέψει στις δραστηριότητες του υγιής και εμφανησιακά νεώτερος.


Ηλεκτρονικά αρχεία με εκατομμύρια δεδομένα σε ποινική δίκη και δίκαιη δίκη. Επαρκής πρόσβαση ενημέρωσης και χρόνος προετοιμασίας στον συνήγορο του κατηγορουμένου - ECHRCaseLaw\nΗλεκτρονικά αρχεία με εκατομμύρια δεδομένα σε ποινική δίκη και δίκαιη δίκη. Επαρκής πρόσβαση ενημέρωσης και χρόνος προετοιμασίας στον συνήγορο του κατηγορουμένου\n26 Ιουλίου, 2019 6:21 μμ\nRook κατά Γερμανίας της 25.07.2019 (αριθ. 1586/15)\nΔικογραφία με ηλεκτρονικά αρχεία με εκατομμύρια δεδομένα σε ποινική δίκη. Ενημέρωση κατηγορουμένου και χορήγηση αντιγράφων. Η δικογραφία περιλάμβανε 80.000 δεδομένα περίπου τηλεπικοινωνιακής παρακολούθησης, και 14 εκατομμύρια ηλεκτρονικά αρχεία. Το Δικαστήριο διαπίστωσε ότι η υπεράσπιση είχε επαρκή πρόσβαση στον φάκελο και είχε επαρκή χρόνο, προκειμένου να εξοικειωθεί με τα δεδομένα παρακολούθησης των τηλεπικοινωνιών και τα ηλεκτρονικά αρχεία για την προετοιμασία της δίκης. Συνεπώς, η δίκη, στο σύνολο της ήταν δίκαιη. Μη παραβίαση του άρθρου 6 § 1 (δικαίωμα δίκαιης δίκης) σε συνδυασμό με το άρθρο 6 § 3 (β) (δικαίωμα σε επαρκή χρόνο και διευκολύνσεις για την προετοιμασία της υπεράσπισης) της ΕΣΔΑ.\nΆρθρο 6 § 3 (β)\nΟ προσφεύγων Michael Rook, είναι Γερμανός υπήκοος που γεννήθηκε το 1964 και ζει στο Quickborn (Γερμανία). Ήταν ανώτατος διευθυντής και, πρόσφατα, διευθύνων σύμβουλος μεγάλου ηλεκτρονικού καταστήματος στη Γερμανία και σε άλλες ευρωπαϊκές χώρες.\nΤον Φεβρουάριο του 2011, η εισαγγελία του Augsburg ξεκίνησε ποινική έρευνα κατά του προσφεύγοντος για παθητική δωροδοκία κατά τη διάρκεια εμπορικής δραστηριότητας. Τον Νοέμβριο του 2011 συνελήφθη και τέθηκε υπό προσωρινή κράτηση. Κατά τη διάρκεια της έρευνας τέθηκε υπό παρακολούθηση.\nΣυνολικά περίπου 44.970 τηλεφωνικές κλήσεις και περίπου 34.000 πηγές δεδομένων αποθηκεύτηκαν. Στη διάρκεια των ερευνών στο σπίτι του προσφεύγοντος και άλλων εγκαταστάσεων κατασχέθηκαν 14 εκατομμύρια περίπου ηλεκτρονικά αρχεία αποθηκευμένα σε συσκευές. Τα δεδομένα αναλύθηκαν από την αστυνομία, θεωρήθηκαν δε περίπου 1.100 ηλεκτρονικά αρχεία και 28 τηλεφωνικές συνομιλίες ως σχετικές με την υπόθεση, τυπώθηκαν και συμπεριλήφθηκαν στη δικογραφία. Τον Νοέμβριο του 2011 δόθηκε πρόσβαση στο δικηγόρο του προσφεύγοντος στο αρχείο της έρευνας. Τον Νοέμβριο του 2011 ο δικηγόρος ζήτησε να εξετάσει το ακουστικό υλικό. Ο εισαγγελέας αποφάσισε να παράσχει πρόσβαση και τον ενημέρωσε ότι θα μπορούσε να εξετάσει τα δεδομένα στις εγκαταστάσεις της αστυνομίας.\nΤον Φεβρουάριο του 2012, ο εισαγγελέας άσκησε ποινική δίωξη στον προσφεύγοντα για 91 δωροδοκίες κατά τη διάρκεια εμπορικής δραστηριότητάς του. Τον Μάρτιο του 2012, ο δικηγόρος του προσφεύγοντος υπέβαλε αίτηση πρόσβασης στα ηχητικά αρχεία με τη μορφή αντιγράφου σε DVD ή CD, αλλά η αίτηση απορρίφθηκε. Στις διαδικασίες έφεσης το περιφερειακό δικαστήριο διέταξε την αντιγραφή όλων των δεδομένων σε υπολογιστή που φυλάσσεται στη φυλακή όπου κρατείται ο προσφεύγων και άρα η υπεράσπιση θα μπορούσε να εξετάσει τα ηχητικά αρχεία στη φυλακή μαζί με τον προσφεύγοντα. Λίγο αργότερα, ο υπολογιστής με τα αντιγραφέντα δεδομένα ήχου κατατέθηκε προς εξέταση στη φυλακή.\nΤον Απρίλιο του 2012, ο δικηγόρος του προσφεύγοντος ζήτησε να του παρασχεθεί αντίγραφο των 14 εκατομμυρίων ηλεκτρονικών αρχείων. Τον Μάιο του 2012 του δόθηκε ένας σκληρός δίσκος, όπου βρίσκονταν τα ηλεκτρονικά αρχεία σε κρυπτογραφημένη μορφή. Χρειαζόταν συγκεκριμένο πρόγραμμα για την ανάγνωση των δεδομένων. Η μεταγενέστερη αίτησή του ότι το κόστος αυτής του ειδικού λογισμικού θα έπρεπε να βαρύνει το κράτος απορρίφθηκε. Μετά την υποβολή νέας αίτησης τον Σεπτέμβριο του 2012, ώστε να του χορηγηθούν τα δεδομένα σε μη κρυπτογραφημένη μορφή, ο ίδιος έλαβε δίσκους με τα ηλεκτρονικά αρχεία σε ευανάγνωστη μορφή και κατάλληλο λογισμικό που διατίθεται δωρεάν στο διαδίκτυο.\nΤον Δεκέμβριο του 2012 το περιφερειακό δικαστήριο τον καταδίκασε για παθητική δωροδοκία σε 63 υποθέσεις και τον καταδίκασε σε ποινή φυλάκισης πέντε ετών και τριών μηνών.\nΟ προσφεύγων άσκησε έφεση, υποστηρίζοντας ειδικότερα ότι η υπεράσπισή του είχε επηρεαστεί επειδή αυτός και ο δικηγόρος του δεν είχαν αρκετό χρόνο να εξετάσουν τους φακέλους με τα αρχεία παρακολούθησής του και τα κατασχεθέντα ηλεκτρονικά δεδομένα. Τον Φεβρουάριο του 2014, το Ομοσπονδιακό Δικαστήριο ακύρωσε την απόφαση του περιφερειακού δικαστηρίου σχετικά με τρεις κατηγορίες δωροδοκίας κατά τη διάρκεια εμπορικής δραστηριότητας, αλλά απέρριψε την έφεση του προσφεύγοντος ως αβάσιμη. Τον Ιούνιο του 2014, το Ομοσπονδιακό Συνταγματικό Δικαστήριο αρνήθηκε να δεχτεί την συνταγματική του καταγγελία.\nΕπικαλούμενος το άρθρο 6 παρ. 1 και 3β (δικαίωμα σε δίκαιη δίκη και δικαίωμα εύλογου χρόνου και διευκολύνσεων για την προετοιμασία της υπεράσπισης), ο προσφεύγων καταγγέλλει ότι, κατά τη διάρκεια της ποινικής διαδικασίας εναντίον του, αυτός και οι εκπρόσωποί του δεν είχαν επαρκή πρόσβαση σε αρχεία ήχου, μηνύματα κειμένου και στα ηλεκτρονικά αρχεία που κατάσχεσαν οι αρχές κατά τη διάρκεια της έρευνας.\nΤο άρθρο 6 § 1 σε συνδυασμό με το άρθρο 6 § 3β\ni) Πρόσβαση στη δικογραφία\nΤο Δικαστήριο παρατήρησε ότι κατά τη διάρκεια της διαδικασίας οι αρχές είχαν χορηγήσει στον δικηγόρο του προσφεύγοντος το δικαίωμα να έχει πρόσβαση στον φάκελο της έρευνας και του παρείχαν πλήρη εικόνα των κατηγοριών και των αποδεικτικών στοιχείων. Είχαν επίσης διαβιβάσει και τις ενημερώσεις του αρχείου. Ο προσφεύγων είχε ισχυριστεί ότι τα δεδομένα, οι φάκελοι ή τα έγγραφα που αποτελούσαν μέρος της δικογραφίας, δεν διαβιβάστηκαν στον δικηγόρο του αρκετά νωρίς, ώστε να του επιτραπεί να λάβει γνώση των εν λόγω εγγράφων πριν ή κατά τη διάρκεια της δίκης.\nΤο Δικαστήριο έκρινε περαιτέρω ότι υπήρχαν επαρκείς δυνατότητες για τον δικηγόρο του προσφεύγοντος να συζητήσει με λεπτομέρεια τη δικογραφία από τη στιγμή που απέκτησε για πρώτη φορά πρόσβαση στο αρχείο τον Νοέμβριο του 2011, ενώ η δίκη ξεκίνησε τον Ιούνιο του 2012 και διήρκεσε μέχρι τον Δεκέμβριο του 2012.\nΚατά το χρονικό αυτό διάστημα, η πρόσβαση στον φάκελο ήταν ουσιαστικά απεριόριστη.\nΕπιπλέον, ο τεράστιος όγκος των τηλεπικοινωνιακών δεδομένων και των ηλεκτρονικών αρχείων που συλλέχθηκαν κατά τη διάρκεια της έρευνας περιλήφθηκε μόνο σε μικρότερο βαθμό στο φάκελο. Δεδομένου ότι το μεγαλύτερο μέρος θεωρήθηκε ότι δεν έχει σχέση με τις κατηγορίες των αρχών διερεύνησης και είχε αποθηκευτεί στους υπολογιστές της αστυνομίας. Συναφώς, οι αρχές περιορίστηκαν ουσιαστικά στη δικογραφία και τα αποδεικτικά στοιχεία που προσκομίστηκαν αργότερα κατά την επ’ ακροατηρίου συζήτηση, ούτε δε το κατηγορητήριο του προσφεύγοντος ούτε η καταδίκη είχαν βασιστεί σε ηλεκτρονικά αρχεία ή δεδομένα. Στο πλαίσιο αυτό, ο χρόνος που δόθηκε στην υπεράσπιση για να γνωρίσει τα εκτεταμένα αποτελέσματα της έρευνας ήταν επαρκής.\nΈτσι, το Δικαστήριο διαπίστωσε ότι ο προσφεύγων και ο δικηγόρος του είχαν λάβει επαρκή πρόσβαση στον φάκελο του ώστε να είναι δυνατή η προετοιμασία της δίκης.\n(ii) Γνωστοποίηση των δεδομένων τηλεπικοινωνιακής παρακολούθησης\nΤο Δικαστήριο παρατήρησε ότι οι αρχές αποφάσισαν να επιτρέψουν τη γνωστοποίηση των τηλεπικοινωνιακών δεδομένων παρακολούθησης στο σύνολό τους και ότι ο δικηγόρος του προσφεύγοντος είχε τη δυνατότητα να τα εξετάσει αρχικά στις εγκαταστάσεις της αστυνομίας και αργότερα στη φυλακή. Επιπλέον, ο προσφεύγων δεν είχε καθορίσει ποτέ με ποιον συγκεκριμένο τρόπο είχαν οι εν λόγω περιορισμοί επηρεάσει την ικανότητά του να υπερασπιστεί τον εαυτό του. Το επιχείρημα της Κυβέρνησης ότι τα δεδομένα δεν μπορούσαν να εξεταστούν χωρίς παρουσία αστυνομικού, προκειμένου να προστατευθούν τα δικαιώματα εκείνων των οποίων οι συνομιλίες έχουν καταγραφεί εμφανίζεται λογικό.\nΤο Δικαστήριο κατέληξε επίσης στο συμπέρασμα ότι, λόγω της πολυπλοκότητας της επίμαχης ποινικής διαδικασίας δεν ήταν απαραίτητο να επιτρέψει στον δικηγόρο του προσφεύγοντος να διαβάσει και να ακούσει κάθε τηλεπικοινωνιακό δεδομένο. Αντίθετα, αρκούσε να του δοθεί πραγματική ευκαιρία να τα αναλύσει για να προσδιορίσει τι θεωρούσε ότι έχει σημασία. Συναφώς, το Δικαστήριο είχε επίγνωση του γεγονότος ότι οι σύγχρονες μέθοδοι έρευνας θα μπορούσαν να παράγουν τεράστιες ποσότητες δεδομένων, των οποίων η ενσωμάτωση σε ποινικές διαδικασίες δεν πρέπει να προκαλεί περιττές καθυστερήσεις στις υποθέσεις.\nΕπιπλέον, ο δικηγόρος του προσφεύγοντος είχε εξετάσει τα δεδομένα μόνο 22 φορές μέσα σε περισσότερο από ένα χρόνο, προφανώς όχι μαζί με τον προσφεύγοντα, ο οποίος ήταν στη φυλακή. Δεν είχε κάνει χρήση της δυνατότητας να τον αντικαταστήσει ένας δικαστικός υπάλληλος ή δύο άλλοι δικηγόροι του προσφεύγοντος, που ασχολούνται με την ανάλυση των δεδομένων, στην ακρόαση και στην ανάγνωση. Επίσης, ο προσφεύγων γνώριζε καλύτερα ποια συγκεκριμένα δεδομένα τηλεπικοινωνιών να αναζητήσει. Ως εκ τούτου, οι αρχές είχαν παράσχει στην υπεράσπιση μια αποτελεσματική ευκαιρία για τον εντοπισμό των σχετικών αρχείων. Ενόψει αυτού, το Δικαστήριο διαπίστωσε ότι ο προσφεύγων είχε αρκετό χρόνο για να εξοικειωθεί με τα δεδομένα τηλεπικοινωνιακής παρακολούθησης.\n(iii) Γνωστοποίηση των ηλεκτρονικών αρχείων\nΤο Δικαστήριο παρατήρησε ότι ο δικηγόρος του προσφεύγοντος μπορούσε να έχει πρόσβαση στα ηλεκτρονικά αρχεία στο σύνολό τους στα γραφεία της αστυνομίας από τα τέλη Φεβρουαρίου 2012, αλλά δεν το έπραξε.\nΤο Δικαστήριο θεώρησε ότι είναι αρκετό ότι είχε πρόσβαση τουλάχιστον από τον Σεπτέμβριο του 2012, την ημέρα που ο ίδιος είχε λάβει ένα μη κρυπτογραφημένο CD, μέχρι τον Δεκέμβριο του 2012, όποτε και έλαβε χώρα η έκδοση της απόφασης (περίοδος 3,5 μηνών), προκειμένου να αναλύσει τα αρχεία για να προσδιορίσει αυτά που θεωρεί σχετικά. Το γεγονός και μόνο ότι η δικαστική διαδικασία είχε ήδη αρχίσει δεν καθιστούσε τον προπαρασκευαστικό χρόνο ανεπαρκή. Το Δικαστήριο κατέληξε στο συμπέρασμα ότι ο προσφεύγων είχε αρκετό χρόνο να μελετήσει τα ηλεκτρονικά αρχεία.\nΣυνεπώς, δεν υπήρξε παραβίαση του άρθρου 6 § 1 σε συνδυασμό με το άρθρο 6 § 3 (β)(επιμέλεια echrcaselaw.com).


faq-news: ΤΟ ΤΕΛΟΣ ΤΗΣ ΠΟΛΙΤΙΚΗΣ.\nΤΟ ΤΕΛΟΣ ΤΗΣ ΠΟΛΙΤΙΚΗΣ.\nΗ κρίση της εργασίας επιφέρει αναγκαστικά την κρίση του κράτους και της πολιτικής. Κατ’ αρχήν, το σύγχρονο κράτος οφείλει τη σταδιοδρομία του στο γεγονός ότι το σύστημα της εμπορευματικής παραγωγής έχει την ανάγκη μιας ανώτερης αρχής που θα εγγυάται τους κοινούς όρους του ανταγωνισμού, τις γενικές νομικές βάσεις και τις προϋποθέσεις για τη διαδικασία αξιοποίησης - συμπεριλαμβανομένου ενός κατασταλτικού μηχανισμού για τις περιπτώσεις που το ανθρώπινο υλικό παραβαίνει τις συστημικές επιταγές και καθίσταται απείθαρχο. Το κράτος κατά τον 20ό αιώνα έπρεπε να αναλάβει ολοένα και περισσότερες κοινωνικοοικονομικές λειτουργίες για να εντάξει τις μάζες στη μορφή της αστικής δημοκρατίας. Οι λειτουργίες του δεν περιορίζονται στην παροχή κοινωνικών υπηρεσιών, αλλά περιλαμβάνουν τη δημόσια υγεία, υπηρεσίες μεταφορών και επικοινωνιών, καθώς και κάθε είδους υποδομές. Αυτές οι υποδομές, των οποίων τη διαχείριση ή την επίβλεψη αναλαμβάνει το κράτος, είναι ουσιαστικές για τη λειτουργία της κοινωνίας της εργασίας, αλλά δεν μπορούν να είναι οργανωμένες όπως η διαδικασία αξιοποίησης μιας ιδιωτικής επιχείρησης; συχνά, οι «ιδιωτικοποιημένες» δημόσιες υπηρεσίες δεν είναι παρά μεταμφιεσμένες κρατικές καταναλωτικές δαπάνες. Κι αυτό διότι οι υποδομές αυτές πρέπει να είναι διαθέσιμες σε μόνιμη βάση στην κοινωνία ως σύνολο και δεν μπορούν να ακολουθούν τους κύκλους προσφοράς και ζήτησης της αγοράς.\nΚαθώς το κράτος δεν αποτελεί από μόνο του μια μονάδα αξιοποίησης, κι έτσι δεν μπορεί να μετασχηματίζει την εργασία σε χρήμα, πρέπει να αφαιρεί χρήματα από την πραγματική διαδικασία αξιοποίησης για να χρηματοδοτεί τις λειτουργίες του. Εάν η αξιοποίηση της αξίας παγώσει, τα χρηματοκιβώτια του κράτους αδειάζουν. Το κράτος, που εμφανίζεται ως κυρίαρχος της κοινωνίας, αποδεικνύεται εντελώς εξαρτημένο από την τυφλή μανία της φετιχοποιημένης οικονομίας που χαρακτηρίζει την κοινωνία της εργασίας. Το κράτος μπορεί να περάσει όσα νομοσχέδια θέλει; εάν όμως οι παραγωγικές δυνάμεις (οι γενικές δυνάμεις της ανθρωπότητας) ξεπεράσουν σε ανάπτυξη το εργασιακό σύστημα, οι συγκεκριμένοι νόμοι, που έχουν συνταχθεί και είναι εφαρμόσιμοι μόνο σε σχέση με τα υποκείμενα της εργασίας, δεν οδηγούν πουθενά.\nΩς αποτέλεσμα της διαρκώς αυξανόμενης μαζικής ανεργίας, τα έσοδα από τη φορολόγηση των εισοδημάτων εξαντλούνται. Η κοινωνική ασφάλιση καταρρέει καθώς ο αριθμός των «πλεοναζόντων» ανθρώπων συνιστά μία κρίσιμη μάζα που πρέπει να τροφοδοτηθεί από την αναδιανομή των χρηματικών αποδόσεων που έχουν παραχθεί αλλού στο καπιταλιστικό σύστημα. Όμως και η διαδικασία των αλλεπάλληλων συγχωνεύσεων του κεφαλαίου που βρίσκεται σε κρίση και «διαφεύγει» των συνόρων των εθνικών οικονομιών, επιφέρει την εξάντληση των κρατικών εσόδων από τη φορολόγηση των εταιρικών κερδών. Ως εκ τούτου, οι πιέσεις που ασκούν οι πολυεθνικές εταιρείες στις εθνικές οικονομίες που ανταγωνίζονται για τις ξένες επενδύσεις, έχουν ως αποτέλεσμα τις φοροαπαλλαγές των εταιρειών, τη διάλυση του κράτους πρόνοιας και τη μείωση των προδιαγραφών προστασίας του περιβάλλοντος. Γι' αυτό και το δημοκρατικό κράτος μεταλλάσσεται σε έναν απλό διαχειριστή της κρίσης.\nΌσο το κράτος πλησιάζει σε μια χρηματοοικονομική κατάσταση εκτάκτου ανάγκης, τόσο περιστέλλεται στον κατασταλτικό του πυρήνα. Οι περικοπές στις υποδομές αφήνουν άθικτες μόνον εκείνες που εξυπηρετούν τις απαιτήσεις του πολυεθνικού κεφαλαίου. Όπως συνέβαινε κάποτε στις αποικίες, η κοινωνική μέριμνα περιορίζεται διαρκώς σε λίγα οικονομικά κέντρα ενώ η υπόλοιπη επικράτεια μετατρέπεται σε έρημη χώρα. Ό,τι μπορεί να ιδιωτικοποιηθεί ιδιωτικοποιείται, ακόμη κι αν ολοένα και περισσότεροι άνθρωποι αποκλείονται και από τις πλέον στοιχειώδεις παροχές.\nΌταν η αξιοποίηση της αξίας συγκεντρώνεται σε μερικά μόνο καταφύγια της παγκόσμιας αγοράς, δεν έχει πλέον σημασία η ύπαρξη ενός περιεκτικού συστήματος παροχών που μπορεί να ικανοποιήσει τις ανάγκες του πληθυσμού συνολικά. Το αν θα υπάρχουν τρένα ή ταχυδρομικές υπηρεσίες αφορά πλέον αποκλειστικά τη σχέση τους με το εμπόριο, τη βιομηχανία και τις χρηματοπιστωτικές αγορές. Η εκπαίδευση μετατρέπεται σε προνόμιο των νικητών της παγκοσμιοποίησης. Η διανοητική, καλλιτεχνική και θεωρητική καλλιέργεια ζυγίζεται με βάση το κριτήριο της εμπορευσιμότητας και σιγά-σιγά μαραίνεται. Τα κενά στη χρηματοδότηση διευρύνονται καταστρέφοντας τις δημόσιες υπηρεσίες υγείας και προκαλώντας την ανάδυση ενός ταξικού συστήματος ιατρικής περίθαλψης. Στην αρχή κρυφά και σταδιακά, και τελικά με ανάλγητη ευθύτητα διαδίδεται ο νόμος της κοινωνικής ευθανασίας: Θα πεθάνεις νωρίς επειδή είσαι φτωχός και πλεονάζων.\nΣτα πεδία της ιατρικής, της εκπαίδευσης, του πολιτισμού και των γενικών υποδομών διατίθενται σε αφθονία οι γνώσεις, οι ικανότητες, οι τεχνικές και οι μέθοδοι, μαζί με τα αναγκαία εργαλεία. Σύμφωνα, όμως, με τον κανόνα που λέει ότι «υπόκεινται σε επαρκή κονδύλια» –και ο οποίος συγκεκριμενοποιεί τον παράλογο νόμο της κοινωνίας της εργασίας–, όλες αυτές οι ικανότητες και οι δεξιότητες μένουν θαμμένες ή τσακίζονται και πετιούνται στα σκουπίδια. Το ίδιο ισχύει και για τα μέσα παραγωγής στον αγροτικό τομέα και τη βιομηχανία από τη στιγμή που αποδεικνύονται «μη κερδοφόρα». Πέρα από την καταπιεστική προσομοίωση της εργασίας που επιβάλλεται καταναγκαστικά στους ανθρώπους και από το καθεστώς των χαμηλών μισθών μαζί με την περικοπή των επιδομάτων κοινωνικής πρόνοιας, το δημοκρατικό κράτος, που έχει ήδη μετασχηματιστεί σε ένα καθεστώς απαρτχάιντ, δεν έχει τίποτα να προσφέρει στους πρώην εργαζόμενους υπηκόους του. Σε ένα πιο προχωρημένο στάδιο η κρατική διοίκηση θα αποσυντεθεί. Ο κρατικός μηχανισμός θα καταντήσει μια διεφθαρμένη «κλεπτοκρατία», οι ένοπλες δυνάμεις θα γίνουν πολεμικές συμμορίες με δομές μαφίας, και οι αστυνομικές δυνάμεις ληστοσυμμορίτες.\nΚανένα πιθανό πολιτικό σχέδιο δεν μπορεί να σταματήσει ή να αντιστρέψει αυτή τη διαδικασία. Από τη φύση της η πολιτική συνδέεται με την κοινωνική οργάνωση στη μορφή κράτος. Όταν τα θεμέλια του κρατικού οικοδομήματος καταρρέουν, η πολιτική και οι εφαρμογές της στερούνται ερεισμάτων. Μέρα με τη μέρα, η αριστερή δημοκρατική συνταγή της «πολιτικής διαμόρφωσης» των συνθηκών ζωής γελοιοποιείται όλο και περισσότερο. Πέρα από την ατελείωτη καταπίεση, τη σταδιακή εξάλειψη του πολιτισμού και την ενίσχυση της «τρομοκρατίας της οικονομίας», δεν απομένει τίποτε να «διαμορφωθεί». Καθώς ο κοινωνικός αυτοσκοπός που προσιδιάζει στην κοινωνία της εργασίας αποτελεί αξιωματική προϋπόθεση των δυτικών δημοκρατιών, οποιαδήποτε πολτική-δημοκρατική ρύθμιση γίνεται αβάσιμη όταν η εργασία βρίσκεται σε κρίση. Το τέλος της εργασίας είναι το τέλος της πολιτικής.\n* Gruppe Krisis (1999), «Μανιφέστο ενάντια στην εργασία», κεφ. 12, στο Gruppe Krisis, Norbert Trenkle, Anselm Jappe, Κείμενα για την εργασία και την κρίση, μτφρ. Σωκράτης Παπάζογλου, Εύη Παπακωνσταντίνου, εκδόσεις των ξένων, Θεσσαλονίκη 2010, σ. 61-64.\nΑναρτήθηκε από FAQ NEWS στις 11:51:00 π.μ.\nΞΕΡΕΤΕ ΚΑΤΙ??? ΒΑΡΕΘΗΚΑ....\nΜια καλά οργανωμένη παγκόσμια συνωμοσία.


«Απών» ο Παλάσιο | Onsports.gr\nhome ΜπάσκετΑ1 Ανδρών«Απών» ο Παλάσιο Κοινοποιήστε\n«Απών» ο Παλάσιο\tΣυντάκτης: Αλέξανδρος Πρίφτης Δημοσίευση: Τρίτη, 12 Απριλίου 2011 14.25\nΑν και μετά της επιστροφή του από την Αμερική, ο Μιλτ Παλάσιο μπήκε στις προπονήσεις, τις δύο τελευταίες μέρες απουσίασε και πάλι.\tΟ Αμερικανός ένιωσε κάποιες ενοχλήσεις στη γάμπα και δεν προπονήθηκε τις δύο τελευταίες ημέρες. Μάλιστα λόγω του αγώνα με τον Ολυμπιακό, ο Δημήτρης Πρίφτης σκέφτεται σοβαρά να τον προφυλάξει ενόψει της συνέχεια του πρωταθλήματος. Στο μεταξύ, ο Έλληνας τεχνικός είναι πολύ πιθανό να δώσει χρόνο συμμετοχής στον Θοδωρή Ζάρα ο οποίος βγάζει πλέον όλο το πρόγραμμα της προπόνησης μαζί με τους υπόλοιπους συμπαίκτες του. Κατηγορία: Μπάσκετ Α1 Ανδρών


Διαδικτυακές αμειβόμενες εργασίες Έρευνας Είναι δυνατό να κερδίσετε χρήματα - Namibiauraniuminstitute.com\nΑρχική » χρήματα σε απευθείας σύνδεση » Κερδίστε χρήματα online » Online πληρωμένες εργασίες έρευνας είναι δυνατόν να κερδίσουν χρήματα\nΟδηγός Survival Survey Ανασκόπηση\nΥπάρχουν νόμιμοι ιστότοποι που πραγματοποιούν έρευνες για να κερδίσουν χρήματα;\nΠραγματοποίηση χρημάτων από ιστοτόπους ερευνών\nΛαμβάνοντας έρευνα και πληρωμή και Hype σχετικά με τις αμειβόμενες έννοιες έρευνας\nΑίτηση αναθεώρησης προγράμματος πληρωμένων επιθεωρήσεων\nΑυτή η ανάρτηση θα σας πει ακριβώς "κερδίζοντας χρήματα από τις περιοχές έρευνας" επίσης απόδειξη της απόκτησης χρημάτων από ερευνητικές εταιρείες που πληρώνουν έρευνα. Παρόλα αυτά, δεν είναι πολλοί άνθρωποι που επιθυμούν να παρακολουθήσουν προγράμματα. Υπάρχει κάποιος που να κάνει πραγματικά σημαντικό εισόδημα; Ή μια γεμάτη μαγειρεμένη ιστορία για να εξαπατήσει τους ανθρώπους στο Διαδίκτυο!\nΤο ηλεκτρονικό σύστημα λήψης χρημάτων της έρευνας μπορεί να φαίνεται εύκολο στην αρχή, αλλά είναι δύσκολο να διασχίσει τη γραμμή ... Τι γίνεται με τους δωρεάν ιστότοπους έρευνας!\nΑυτό μπορεί να φαίνεται αληθινό για πολλούς στην αρχή. Ναι - για λίγους αυτό μπορεί να είναι μια απίστευτη ιστορία. Μπερδευτήκατε !!! Θα λέγαμε, παίρνοντας την πληρωμένη έρευνα για να κάνουμε τα χρήματα εύκολο για όσους θέλουν να κολλήσουν με αυτό. Για άλλους, είναι απλώς ένα "Βρείτε πλούσιο γρήγορο πρόγραμμα". Οι ιστοτόποι έρευνας μπορούν να βοηθήσουν αν κάποιος ακολουθεί σωστές μεθόδους. Όταν πρόκειται για έρευνα, δεν υπάρχει εξαίρεση ούτε. Ελεύθεροι χώροι έρευνας είναι πάντα καλό και διασκεδαστικό να συνεργαστείτε.\nΚανένας στον κόσμο δεν πετάει μόνο χρήματα χωρίς να κάνει οποιαδήποτε εργασία από εσάς. Όταν πρόκειται να κερδίσετε χρήματα, εξετάστε επίσης ένα είδος του είδους. Υπάρχουν α πολλά χρήματα που κάνουν προγράμματα διαθέσιμο στο Διαδίκτυο για να διαλέξετε, αλλά η έρευνα είναι αυτή που ακόμη και οι αρχάριοι μπορούν να βγάλουν λεφτά.\nΠραγματικές δωρεάν έρευνες χρημάτων σε απευθείας σύνδεση\nΚάθε ηλεκτρονικό πρόγραμμα λήψης χρημάτων θα έχει μερικά πλεονεκτήματα και μειονεκτήματα και όταν πρόκειται για έρευνα δεν υπάρχει διαφορετικό σε αυτό. Το πρόγραμμα έρευνας είναι ένας βασικός παίκτης στο Διαδίκτυο και για να κερδίσετε χρήματα θα πρέπει να έχετε τη λιγότερη εμπειρία σε αυτό. Οποιοσδήποτε αριθμός απόψεων της έρευνας μπορεί να ληφθεί εύκολα αν ακολουθηθούν σωστά τεχνικές ή βήματα.\nΣύμφωνα με πολλούς διαδικτυακούς δημιουργούς χρημάτων, η έρευνα είναι εξαιρετικά εύκολη για να κερδίσετε χρήματα. Ακριβώς όπως απλώς δίνοντας απόψεις για διάφορα θέματα. Η ευκαιρία της έρευνας είναι "Legit, απάτη ελεύθερη και ευκολότερη" τρόπους για να κερδίσετε χρήματα από το σπίτι ως χρονομετρητής.\nΕγγραφείτε με την καλύτερη online έρευνα για χρήματα\nΜην διεκδικείτε ότι όλοι οι ιστοτόποι έρευνας είναι καλλιτέχνες απάτης. Μπορεί να υποθέσετε ως τέτοια επειδή δεν μπορείτε να τα πάρετε σωστά. Η έρευνα σημαίνει απόψεις ή σχόλια και εκεί είναι που πολλοί άνθρωποι χάνουν το ενδιαφέρον τους στο "Συμπληρώστε τις έρευνες για χρήματα". Κάποιος που είναι νόμιμα αφιερωμένος στον οδηγό της έρευνας θα κάνει καλό εισόδημα σε εύθετο χρόνο.\nΛίγοι άνθρωποι που καταβάλλουν σθεναρά προσπάθειες στο «Ιστότοποι έρευνας που πληρώνουν μετρητά» και αργότερα κάτι θα τους αλλάξει για να σταματήσουν. Όλα αυτά γιατί, ούτε η έρευνα και η ολοκλήρωσή τους δεν είναι εύκολο επίτευγμα. Ωστόσο, το να κερδίζετε χρήματα από ιστότοπους έρευνας απαιτεί χρόνο και λίγη κατανόηση.\nΤελικά, αυτό θα τους κάνει να πάρουν μια απόφαση υποθέτοντας ότι η μέθοδος έρευνας δεν είναι καλός τρόπος να ακολουθήσουν. Όλη αυτή η τάση προκύπτει λόγω έλλειψης ενδιαφέροντος ή μεθόδου για το πώς να τα πάρετε εύκολα.\nΚαλύτερες τοποθεσίες Έρευνας Πληρωμών. Ελεύθερος\nΜην απλά παραπλανούνται από διαφημίσεις / ανατροφοδότηση που υπόσχεται πάντα ότι «να βγάζεις χρήματα από την έρευνα είναι εύκολο». Είναι ένας καλός και διασκεδαστικός τρόπος για να κερδίσετε χρήματα στο διαδίκτυο λαμβάνοντας έρευνα. Ωστόσο, εάν κάποιος που ξέρει πώς να συμμετάσχει στην έρευνα, δεν υπάρχει καλύτερο μέρος, τότε κάντε έρευνα για να κερδίσετε γρήγορα μετρητά στο Διαδίκτυο. Επίσης, οι ιστότοποι ερευνών είναι ελεύθεροι να συμμετάσχουν. Απλά δοκιμάστε το. Παρακάτω θα βρείτε μια λίστα με τους κορυφαίους ιστότοπους έρευνας.\nΔωρεάν ιστότοποι έρευνας για συμμετοχή\nΚάθε προσπάθεια θα σας διδάξει ακριβώς πώς να τα πάρετε για να προσθέσετε περισσότερα μετρητά στην τσέπη σας. Μόλις ξεκινήσετε να παρατηρείτε πώς να κάνετε μια έρευνα, μπορείτε να πείτε με υπερηφάνεια τον εαυτό σας. μέθοδος έρευνας είναι μια από τις ευκολότερους τρόπους για να κάνετε χρήματα online. Εάν σας ενδιαφέρει… Μάθετε εδώ περισσότερη κριτική και περισσότερους δωρεάν ιστότοπους έρευνας.\nΕτικέτες: Internetχρήματαχρήματα σε απευθείας σύνδεσηατομαεπισκόπηση


Τα λόγια του Σμάιχελ για τον ιδιοκτήτη της Λέστερ ραγίζουν καρδιές - Sports1 Radio 93.7FM\nΤα λόγια του Σμάιχελ για τον ιδιοκτήτη της Λέστερ ραγίζουν καρδιές\nΛίγο πριν τα μεσάνυχτα της Κυριακής επιβεβαίωθηκε η είδηση που δεν ήθελε να ακούσει κανείς: ο Vichai Srivaddhanaprabha σκοτώθηκε στη συντριβή του ελικοπτέρου του στο πάρκινγκ του "King Power Stadium" και μαζί με αυτόν έχασαν τη ζωή τους άλλα τέσσερα άτομα που επέβαιναν στη μοιραία πτήση.\nΔεν πέρασε μία ώρα από την επίσημη ανακοίνωση της Λέστερ και το πιο "δυνατό" μήνυμα για τον θάνατο του αφεντικού των πρωταθλητών Αγγλίας του 2016 ήρθε από τον Κάσπερ Σμάιχελ, τον παίκτη που σύμφωνα με τα ρεπορτάζ ήταν στο γήπεδο την ώρα του δυστυχήματος και ξέσπασε σε δάκρυα βλέποντας τις σοκαριστικές εικόνες μετά την πτώση.\nΌπως η ανακοίνωση της Λέστερ στα social media ήταν τοποθετημένη σε μαύρο φόντο, έτσι και η ανάρτηση του Δανού διεθνούς γκολκίπερ ήταν και αυτή με μαύρο φόντο, με τον Σμάιχελ να γράφει για το ποδοσφαιρικό θαύμα που πρόλαβε να ολοκληρώσει ο Vichai Srivaddhanaprabha πριν φύγει τόσο άδοξα από τη ζωή.\nΕνδιαφερόσουν τόσο πολύ όχι μόνο για μας, αλλά για ολόκληρη την κοινότητα. Η ατελείωτη συνειφορά σου για τα νοσοκομεία στο Λέστερ και για φιλανθρωπίες δεν θα ξεχαστούν ποτέ.\nΠήγες πάνω και πιο πέρα από κάθε προσδοκία. Δεν έχω συναντήσει ποτέ στο παρελθόν έναν άνθρωπο όπως εσύ. Τόσο απίστευτα εργατικό, τόσο αφοσιωμένο, τόσο παθιασμένο, τόσο ευγενικό και γενναίοδωρο στο μέγιστο βαθμό.\nΕίχες χρόνο για τον καθένα. Ενδιαφερόσουν για όλους. Δεν είχε σημασία ποιος ήταν είχες χρόνο για αυτούς. Πάντα σε θαύμαζα ως ηγέτη, ως πατέρα και ως άνδρα.\nΜου έδωσες εμπειρίες που συμβαίνουν μόνο στη φαντασία. Κυριολεκτικά έκανες τα όνειρά μου πραγματικότητα. Αυτό όμως για το οποίο είμαι πιο υπερήφανος απ'όλα είναι πως ήμουν μέρος του οράματός σου, του περιβάλλοντος που δημιούργησες.\nΤο ότι δεν θα είσαι εκεί να αστειεύσαι και να γελάς με τα παιδιά και να βλέπω το χαμόγελο και τον ενθουσιασμό σου να επηρεάζει όλα τα άτομα με τα οποία συναναστρέφεσαι.\nΔεν θα μάθεις ποτέ πόσα πολλά σήμαινες για μένα και την οικογένειά μου. Αισθάνομαι κολακευμένος και προνομιούχος που ήμουν ένα μικρό μέρος της ζωής σου.\n— Kasper Schmeichel (@kschmeichel1) 28 Οκτωβρίου 2018


Ο Πρωθυπουργός στο εργοστάσιο της Pharmathen στις Σάπες Ροδόπης - News4Health\nΟ Πρωθυπουργός στο εργοστάσιο της Pharmathen στις Σάπες Ροδόπης\n«Στηρίζουμε την υγιή επιχειρηματικότητα» επεσήμανε από το εργοστάσιο της Pharmathen στη Ροδόπη ο Πρωθυπουργός, ο οποίος εξήρε τις σχέσεις της διοίκησης με τους εργαζομένους.\n«Δεν υπάρχει επιτυχημένη εταιρεία χωρίς ικανοποιημένους εργαζόμενους», δήλωσε από τις Σάπες της Ροδόπης, ο Κυριάκος Μητσοτάκης. Ο Πρωθυπουργός επισκέφθηκε μια από τις πιο σύγχρονες μονάδες παραγωγής φαρμάκων, η οποία βρίσκεται στις Σάπες Ροδόπης. Πρόκειται για τη μονάδα της Pharmathen, στην οποία τον περασμένο Σεπτέμβρη εγκαινιάστηκε η νέα μονάδα Ενέσιμων Βραδείας Αποδέσμευσης (LAI), μια καθετοποιημένη μονάδα παραγωγής ενεσίμων φαρμάκων.\n«Αυτό το οποίο έχει πετύχει η Pharmathen δεν ήταν καθόλου εύκολο ή αυτονόητο. Έχετε καταφέρει να δημιουργήσετε μία καινοτόμο, εξωστρεφή, ανταγωνιστική επιχείρηση σε έναν εξαιρετικά δύσκολο και ανταγωνιστικό τομέα. Με πάρα πολλές εξαγωγές, με τεχνολογία αιχμής, με επένδυση στην έρευνα και στην καινοτομία. Νομίζω ότι συμβολίζετε έμπρακτα την επιχειρηματική αριστεία αλλά και τις εξαιρετικές σχέσεις μεταξύ της διοίκησης και των εργαζομένων στην εταιρεία», ανέφερε στο χαιρετισμό του ο κ. Μητσοτάκης, ο οποίος συνοδευόταν από τη σύζυγο του Μαρέβα.\n«Τα καταφέρατε και αποδείξατε ότι μπορείτε να επενδύετε σε αυτόν τον τόπο και κυρίως να στηριχθείτε στο εξαιρετικό ανθρώπινο δυναμικό το οποίο διαθέτει η περιοχή σας. Και ακριβώς αυτές οι εξαιρετικές σχέσεις μεταξύ της διοίκησης και μιας εταιρείας η οποία επενδύει στους ανθρώπους της, επενδύει στους εργαζομένους της, είναι για μένα το σύμβολο, η καλύτερη απόδειξη της επιτυχίας της Pharmathen σήμερα. Είναι μία εταιρεία που πληρώνει πολύ καλούς μισθούς, πολύ πάνω από το μέσο όρο, μία εταιρεία η οποία δίνει ευκαιρίες απασχόλησης και σε πάρα πολλές γυναίκες -χαίρομαι που βλέπω πολλές ανάμεσά σας. Είναι μία εταιρεία η οποία έχει πετύχει τη σύζευξη μεταξύ της δραστηριότητας η οποία γίνεται στον ακαδημαϊκό χώρο και της εφαρμοσμένης έρευνας την οποία κάνετε εδώ στην επιχείρησή σας», σημείωσε ο Πρωθυπουργός.\nΜε απόλυτη ασφάλεια πραγματοποιήθηκε η κατεπείγουσα αεροδιακομιδή του 20χρονου Ηλία από τη Θεσσαλονίκη στο Ανόβερο της Γερμανίας προκειμένου να περάσει την πόρτα του χειρουργείου\nΣτο αεροδρόμιο παραβρέθηκαν τόσο ο πρωθυπουργός, Κυριάκος Μητσοτάκης, όσο και ο Υπουργός Υγείας, Βασίλής Κικίλιας, για να υποδεχτούν το υγεινομικό υλικό που δώρισε το Ίδρυμα Ωνάση.\nΜόσιαλος: Μπορεί να χρειαστούν ακόμα και 55.000 αναπνευστήρες - Η έκκληση στον πρωθυπουργό\nΑκόμα και 55.000 αναπτευστήρες μπορεί να χρειαστούν για την νοσηλεία των ασθενών με covid-19 δήλωσε ο καθηγητής Ηλίας Μόσιαλος που αναλαμβάνει εκπρόσωπος της Ελλάδας στους διεθνείς οργανισμούς για τον κορονοϊο.\nΠροσλήψεις στο χώρο του φαρμάκου από την Pharmathen\nΚαριέρα, τώρα, στην Pharmathen - Ειδικότητες, προσόντα και φόρμα υποβολής βιογραφικού\nΓάντια: Έτσι τα βγάζουμε σωστά για να μην μολυνθούμε (video)\n09/04/2020 - 16:24\nΤα μέτρα προστασίας που πρέπει να λαμβάνουν οι επαγγελματίες υγείας\n09/04/2020 - 15:05


Ζευγάρια (Επίτομο) ΜΕΤΑΧΕΙΡΙΣΜΕΝΟ - Αρκάς - 2229603295882 | Protoporia.gr\nΑρχική/Ψυχαγωγία/Κόμικς- Χιούμορ/Ζευγάρια (Επίτομο) ΜΕΤΑΧΕΙΡΙΣΜΕΝΟ\nΖευγάρια (Επίτομο) ΜΕΤΑΧΕΙΡΙΣΜΕΝΟ\n«Ο άνθρωπος ζευγαρώνει γιατί χρειάζεται έναν σύντροφο, που θα του συμπαρασταθεί στα προβλήματα, που δεν θα είχε αν ήταν μόνος» όπως θα έλεγε και ο Αρκάς. Μα, όλα τα ζευγάρια έχουν προβλήματα; Σχεδόν όλα! Όσα δεν έχουν πρέπει να πάνε σε οικογενειακό σύμβουλο, γιατί κάτι κάνουν λάθος. Τα προβλήματα όμως, που είναι πηγή γκρίνιας σε ένα ζευγάρι, γίνονται πηγή γέλιου σ’ αυτό το αλμπουμάκι. Ασυμφωνία χαρακτήρων, σεξουαλικά προβλήματα, προβλήματα συμβίωσης, προβλήματα απιστίας, και όλων των ειδών τα προβλήματα, γίνονται αφορμές για να ακονίσει πάλι ο Αρκάς το αιχμηρό και ιοβόλο χιούμορ του. Διαβάστε αυτό το βιβλιαράκι κι αν έχετε προβλήματα, είναι σίγουρο πως θα τα ξεχάσετε.


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: Τα ποτάμια που αντιστέκονται\nπροκαλούν ζημιές σε καλλιέργειες και σπίτια. Και όμως, όπως φαίνεται, παρά τα κατά τόπους έντονα προβλήματα η χώρα μας έχει σε γενικές γραμμές να επιδείξει ποταμούς σε καλύτερη κατάσταση σε σχέση με την Ευρώπη. Και αυτό είμαστε σε θέση να αρχίζουμε να το διαπιστώνουμε σιγά-σιγά χάρη στην πρώτη στην εθνική μας ιστορία συστηματική προσπάθεια αποτίμησης της οικολογικής ποιότητας των ποταμών μας που έχει ξεκινήσει εδώ και δύο χρόνια. Οι πρώτες επίσημες αξιολογήσεις δεν έχουν ολοκληρωθεί ακόμη, οι επιστήμονες όμως είναι σε θέση να κάνουν κάποιες εκτιμήσεις, τις οποίες δημοσιεύει αποκλειστικά «Το Βήμα», αναδεικνύοντας τόσο τα ευαίσθητα όσο και τα «δυνατά» σημεία. Και αν αυτό δεν λύνει από μόνο του τα προβλήματα, μας δίνει για πρώτη φορά τη δυνατότητα να τα γνωρίσουμε στην πραγματική τους διάσταση και έτσι να είμαστε σε θέση να τα αντιμετωπίσουμε με τον καλύτερο τρόπο διαφυλάσσοντας την «υδάτινη» κληρονομιά μας.\nΠέραν του ότι είναι πιο εκτεταμένο και συστηματικό από κάθε προηγούμενη προσπάθεια (οι έλεγχοι και οι δειγματοληψίες γίνονται τρεις φορές τον χρόνο: τον χειμώνα, την άνοιξη και το καλοκαίρι), μια βασική διαφορά του νέου, εθνικού προγράμματος είναι ότι δεν περιορίζει τους ελέγχους του μόνο στη φυσικοχημική και χημική σύσταση του νερού. «Επεκτείνεται, σύμφωνα με την ΟΠΥ, και στα υδρομορφολογικά και βιολογικά χαρακτηριστικά των ποτάμιων οικοσυστημάτων, δίνοντας έτσι τη δυνατότητα μιας πιο ολιστικής εκτίμησης της κατάστασής τους. Παλαιότερα το εθνικό δίκτυο υλοποιούνταν από το υπουργείο Γεωργίας, που παρακολουθούσε σε μηνιαία βάση ένα μικρότερο δίκτυο σταθμών μόνο ως προς την παροχή τους και τις φυσικοχημικές και χημικές παραμέτρους του νερού» επισημαίνει ο κ. Σκουλικίδης. «Πήγαιναν δηλαδή στα σημεία δειγματοληψίας, έπαιρναν δείγματα νερού και με βάση τις χημικές αναλύσεις έκριναν πώς ήταν η κατάσταση των ποταμών, κάτι δηλαδή σαν "φωτογραφία στιγμής"» εξηγεί από την πλευρά του μιλώντας στο «Βήμα» ο περιβαλλοντολόγος-ποταμολόγος Γιώργος Χατζηνικολάου, επιστημονικός συνεργάτης του ΕΛΚΕΘΕ. «Αυτό όμως δεν ανταποκρίνεται πάντα στην κατάσταση ενός ποταμού, γιατί, όπως ξέρετε, το νερό τρέχει. Αν, για παράδειγμα, ένα βυτιοφόρο ακαθάρτων είχε παρανόμως αδειάσει το φορτίο του σε εκείνο το σημείο ή παραπάνω, η εικόνα θα ήταν εντελώς διαφορετική αν η μέτρηση γινόταν αμέσως μετά το συμβάν ή κάποιες ημέρες αργότερα».Σήμερα το ΕΛΚΕΘΕ εξετάζει την κατάσταση των ποταμών μελετώντας επιπροσθέτως και τους οργανισμούς που ζουν μέσα σε αυτούς - τα ψάρια, τα υδρόβια φυτά, τα μακροασπόνδυλα (λάρβες εντόμων, βδέλλες, σαλιγκάρια, καρκινοειδή που ζουν κυρίως στον πυθμένα) και τα διάτομα (μονοκύτταροι οργανισμοί που ζουν συνήθως κολλημένοι στις πέτρες στα ρηχά του βυθού). Η υδρόβια ζωή ενός ποταμού, όπως εξηγεί ο κ. Χατζηνικολάου, είναι ένας δείκτης που αποκαλύπτει την «ιστορία» του. «Η παρουσία ή απουσία οργανισμών, όπως έντομα ή ψάρια, λειτουργεί ως μάρτυρας για το τι έχει συμβεί το προηγούμενο διάστημα» λέει. «Αν δεν υπάρχουν τα φυτά και τα ζώα του ποταμού ή αν δεν είναι αυτά που θα έπρεπε να είναι με βάση τα φυσιογνωμικά χαρακτηριστικά του συγκεκριμένου ποταμού, ακόμη κι αν το νερό βγαίνει στις χημικές αναλύσεις πεντακάθαρο, σημαίνει ότι κάτι έχει συμβεί, κάτι δεν πάει καλά».\nΗ άλλη σημαντική παράμετρος που επηρεάζει την «ευρωστία» ενός ποταμού είναι η μορφολογία του. «Αυτό είναι ένα εντελώς διαφορετικό πρόβλημα, στο οποίο συνήθως τείνουμε να μη δίνουμε καμία σημασία, αλλά είναι πολύ σημαντικό» τονίζει ο κ. Χατζηνικολάου. «Αφορά το κατά πόσον ένας ποταμός φέρει τα χαρακτηριστικά εκείνα που του επιτρέπουν να λειτουργεί και ως ενδιαίτημα, δηλαδή να υποστηρίζει ως φυσικό οικοσύστημα την υδρόβια αλλά και παρόχθια ζωή». Η μορφολογία του ποταμού αλλάζει και αυτή με την ανθρώπινη παρέμβαση. Οταν παραδείγματος χάριν φτιάχνουμε φράγματα που συγκρατούν το νερό ή όταν κάνουμε αντιπλημμυρικά έργα ώστε το νερό να διοχετεύεται πιο γρήγορα προς τη θάλασσα, τότε ένας ποταμός χάνει τα φυσιογνωμικά χαρακτηριστικά του. «Και είναι αυτά τα χαρακτηριστικά, σταθερά από αρχαιοτάτων χρόνων και ακόμη παλαιότερα, που επιτρέπουν στους ποταμούς να στηρίζουν ένα σημαντικότατο μέρος της βιοποικιλότητας που έχουμε» υπογραμμίζει. «Τα αντιπλημμυρικά έργα προκειμένου να έχουμε περισσότερες καλλιεργήσιμες εκτάσεις έχουν μεγάλες επιπτώσεις στη ζωή που φιλοξενούν οι ποταμοί».Ενα, και ίσως όχι το σοβαρότερο, από τα πολλά τέτοια παραδείγματα είναι ο Λούρος. «Ο Λούρος έχει ικανοποιητική ποσότητα νερού, καλής ποιότητας - σχετικά, όχι παντού, σε λίγα σημεία, όπως είναι ο Αγιος Σπυρίδωνας, έχουμε δείγματα φτωχής ποιότητας» αναφέρει ο ποταμολόγος. «Η κοίτη του όμως είναι περιορισμένη από αναχώματα. Επομένως τα ψάρια που υπάρχουν σήμερα είναι ένα κλάσμα αυτών που προϋπήρχαν, εφόσον τα πλημμυρικά πεδία όπου θα μπορούσαν να γεννήσουν ή να τραφούν έχουν περιοριστεί». Στον Λούρο τουλάχιστον, τονίζει, διατηρείται ακόμη μια μικρή πλημμυρική ζώνη, ενώ στους περισσότερους ποταμούς - όπως π.χ. στον Πηνειό στη Θεσσαλία, στον Κομψάτο στην Ξάνθη, στον Πάμισο στη Μεσσηνία ή στον κάτω ρου του Ευρώτα - αυτή έχει εκλείψει.\nΕίμαστε αυτή τη στιγμή σε θέση να πούμε ποιοι ποταμοί μας είναι υγιείς και ποιοι έχουν προβλήματα; «Σε γενικές γραμμές μπορούμε να ξεκινήσουμε μια τέτοια συζήτηση, αλλά με βάση τις εκτιμήσεις μας από προκαταρκτικά αποτελέσματα του τρέχοντος προγράμματος και δεδομένα από προηγούμενα προγράμματα» λέει ο κ. Σκουλικίδης, εξηγώντας ότι οι πρώτες «επίσημες» αξιολογήσεις του τρέχοντος Προγράμματος Παρακολούθησης θα χρειαστούν ακόμη περίπου δύο χρόνια. «Ακόμη δεν έχουμε ολοκληρωμένη εικόνα και ακριβώς επειδή δεν έχουμε ολοκληρωμένη εικόνα συνήθως τείνουμε ως κοινωνία να βλέπουμε μια "διαθλασμένη" εικόνα» επισημαίνει από την πλευρά του ο κ. Χατζηνικολάου. «Για παράδειγμα, στον Καλαμά, ο οποίος έχει προβλήματα ρύπανσης κατάντη των Ιωαννίνων, υπήρχε ένα ζήτημα με την ποιότητα του νερού το οποίο φθάνει στο δέλτα του ποταμού που βρίσκεται απέναντι από την Κέρκυρα, με πιθανές επιπτώσεις στον τουριστικό κλάδο του νησιού. Αρχικά και εμείς πιστεύαμε ότι θα υπήρχε πρόβλημα, τώρα όμως, ύστερα από έξι-επτά χρόνια που παρακολουθούμε το σύστημα, μπορούμε πλέον να μιλήσουμε με μεγάλη σιγουριά και να πούμε ότι δεν υφίσταται πρόβλημα. Η κατάσταση του νερού στο δέλτα δεν συνδέεται με τη ρύπανση που έρχεται από τα Ιωάννινα. Στη διαδρομή από τον παραπόταμο που δέχεται τα ρυπαντικά φορτία από τα Ιωάννινα ως το δέλτα βρίσκονται τμήματα του Καλαμά σε εξαιρετική κατάσταση».Οποιο πρόβλημα δημιουργείται από τα επεξεργασμένα λύματα της πόλης των Ιωαννίνων, όπως έχουν διαπιστώσει οι ερευνητές, περιορίζεται στον παραπόταμο Κλιματιά του Καλαμά, ο οποίος απέχει 80 χιλιόμετρα από το δέλτα, το δέλτα όμως είναι απαλλαγμένο από αυτά τα φορτία ρύπανσης. «Αυτό συμβαίνει γιατί ο ποταμός είναι ένα "ζωντανό" σύστημα και όχι ένας σωλήνας» εξηγεί ο ποταμολόγος. «Ενας ποταμός έχει από μόνος του πολλούς μηχανισμούς "φυσικού αυτοκαθαρισμού" με βιολογικές και βιογεωχημικές διεργασίες» προσθέτει ο κ. Σκουλικίδης, υπογραμμίζοντας ωστόσο ότι αυτός ο «φυσικός αυτοκαθαρισμός» δεν μπορεί να λειτουργήσει πάντα. «Λειτουργεί μόνο στα ποτάμια που έχουν διατηρήσει τη φυσικότητα στη μορφολογία τους και παράλληλα η ρύπανσή που δέχονται δεν είναι υπερβολική, δεν έχουν φθάσει δηλαδή στο "στάδιο του κορεσμού" όπως λέγεται» εξηγεί.\nΤα πιο έντονα προβλήματα ρύπανσης παρατηρούνται πάντως γενικώς εκεί όπου συσσωρεύεται η ανθρώπινη δραστηριότητα. Στις ορεινές περιοχές της χώρας η ποιότητα των ποτάμιων νερών κυμαίνεται κατά κανόνα από καλή ως άριστη. Τα πράγματα όμως αλλάζουν όταν φθάνουν στα πεδινά. «Ο Πηνειός, για παράδειγμα, στο ορεινό τμήμα του δεν έχει προβλήματα» λέει ο κ. Χατζηνικολάου. «Αυτά εμφανίζονται όταν πέσει μέσα στον κάμπο, όπου αρχίζουν να εισέρχονται στο νερό κατάλοιπα των λιπασμάτων και των γεωργικών φαρμάκων. Εχει μεγάλο πρόβλημα ειδικότερα στην περιοχή μετά τα Τρίκαλα και ακόμη μεγαλύτερο στη βιομηχανική περιοχή της Λάρισας, όπου δέχεται πολλά απόβλητα από γαλακτοβιομηχανίες, σφαγεία και άλλες δραστηριότητες. Τα γαλακτοβιομηχανικά απόβλητα, όπως και τα αντίστοιχα της ελαιουργίας, είναι ένας ρύπος στον οποίο ο ποταμός δύσκολα μπορεί να αντεπεξέλθει». Εντονα προβλήματα εμφανίζει επίσης ο Μεσσάπιος στην Εύβοια, ο οποίος δέχεται βιομηχανικά λύματα και σε κάποιο σημείο του κυλάει επάνω σε μια έκταση κόκκινης λάσπης που, όπως λένε οι ειδικοί, είναι ανόργανης προέλευσης. Μεγάλα φορτία ρύπανσης εντοπίζονται και στον Ελασσονίτικο στην περιοχή της Ελασσόνας.Εξαίρεση στον κανόνα των απαλλαγμένων από τη ρύπανση ορεινών ποταμών αποτελεί ο Γρεβενίτης, στα Γρεβενά. Το πρόβλημα προέρχεται από τα επεξεργασμένα λύματα που πέφτουν σε αυτόν. «Η κατάσταση στην οποία έρχονται τα λύματα μέσα στον ποταμό μπορεί να είναι καλή σε σχέση με την υφιστάμενη νομοθεσία για την επεξεργασία των αστικών λυμάτων αλλά δεν είναι η κατάλληλη για την οικολογική κατάσταση του αποδέκτη» λέει ο κ. Χατζηνικολάου. «Και αυτό είναι ένα πρόβλημα που συναντάμε σε πάρα πολλές πόλεις, όπως για παράδειγμα στη Λαμία στον Σπερχειό, στη Σπάρτη στον Ευρώτα κ.τ.λ.».\nΑλλο σημαντικό και προς το παρόν δυσεπίλυτο πρόβλημα αποτελεί η διασυνοριακή μεταφορά ρύπων, η οποία «πλήττει» τους ποταμούς που εισέρχονται στη χώρα μας από τον Βορρά και πρώτα απ' όλους τον Εβρο. «Σύμφωνα με μελέτη που επικεντρώθηκε στις εκβολές των μεγάλων βαλκανικών ποταμών, στα σημεία δηλαδή όπου συγκεντρώνονται όλες οι πιέσεις της λεκάνης απορροής, με βάση τα χημικά τους χαρακτηριστικά ο Εβρος παρουσιάζει τη χείριστη εικόνα από συνδυασμό πιέσεων που ασκούνται κυρίως στο βουλγαρικό - και μεγαλύτερο - τμήμα της λεκάνης απορροής του» λέει ο κ. Σκουλικίδης. Οι επιστήμονες ευελπιστούν ότι οι επιβαρύνσεις που προκύπτουν από τη διασυνοριακή ρύπανση θα αντιμετωπιστούν μελλοντικά στο πλαίσιο της ολοκληρωμένης διαχείρισης λεκανών απορροής, όπου όλα τα προβλήματα θα αντιμετωπίζονται από κοινού μεταξύ των όμορων κρατών.«Στον κατάλογο των υποβαθμισμένων εκβολών των μεγάλων ποταμών ακολουθεί ο επίσης διασυνοριακός ποταμός Αξιός που δέχεται σημαντικά φορτία από την περιοχή των Σκοπίων και τρίτος βρίσκεται ο "δικός μας"Θεσσαλικός Πηνειός» συνεχίζει ο βιογεωχημικός. Μέτρια κατάσταση παρουσιάζουν, όπως προσθέτει, ο Στρυμόνας, ο Νέστος, ο Αχελώος, ο Αλιάκμονας και ο Ευρώτας ενώ σε καλύτερη κατάσταση δείχνει να βρίσκεται ο Αλφειός.\nΕκτός από το ζήτημα της ρύπανσης, έντονο είναι σε αρκετούς ποταμούς και το υδρολογικό πρόβλημα - δηλαδή το πόσο νερό κυλάει στην κοίτη τους. «Στη διάρκεια των τελευταίων περίπου 50 ετών η παροχή των μεγάλων ποταμών της χώρας έχει μειωθεί δραματικά. Σημαντικότερη ελάττωση στην παροχή παρουσιάζουν ο Ευρώτας, κατά 84%, ο Αξιός, κατά 57%, ο Σπερχειός, κατά 48%, και ο Αλφειός, κατά 30%» αναφέρει ο κ. Σκουλικίδης. «Αυτό συνδέεται με το είδος και την έκταση των καλλιεργειών που έχει ο κάμπος» προσθέτει ο κ. Χατζηνικολάου. «Για παράδειγμα, ο Ιναχος ή ο Ευρώτας, όταν άλλαξε το μοντέλο καλλιέργειας και από το παραδοσιακό, τις συκιές και τις μη ποτιστικές ελιές, πήγαν στα εσπεριδοειδή και τις ποτιστικές ελιές, έχουν αρχίσει πλέον και έχουν μια κατιούσα πορεία ως προς το πόσο νερό τρέχει σε αυτούς. Και μάλιστα ο Ευρώτας είναι ένας πολύ σπουδαίος ποταμός από την άποψη της βιοποικιλότητας, γιατί φιλοξενεί δύο ενδημικά είδη ψαριών που δεν υπάρχουν πουθενά αλλού στον κόσμο και βρίσκονται σε κίνδυνο». Οπως επισημαίνει ο κ. Σκουλικίδης, «στην περίπτωση του Ευρώτα έχει υπολογιστεί ότι αν σταματήσει η άρδευση των ελαιοδέντρων τότε θα εξασφαλιστεί συνεχής ροή σε όλη τη διάρκεια του έτους στα περισσότερα τμήματα του ποταμού».\nΟσον αφορά τα μορφολογικά προβλήματα, αυτά συναντώνται σχεδόν σε όλη την επικράτεια. «Σχεδόν όλοι οι ποταμοί στον κάτω ρου τους έχουν μορφολογικές τροποποιήσεις» αναφέρει ο κ. Χατζηνικολάου. «Οχι τόσο στη Βόρεια Ελλάδα, καθώς εκεί φαίνεται ότι υπάρχουν αφενός ένας σεβασμός στο πλημμυρικό πεδίο του ποταμού, το οποίο το εκμεταλλεύονται κυρίως οι κτηνοτρόφοι, και αφετέρου αρκετά διαθέσιμα εδάφη προς καλλιέργεια. Εκεί όμως όπου ο χώρος είναι περιορισμένος τα προβλήματα είναι εμφανή. Για παράδειγμα, στην Κρήτη οι φράχτες των χωραφιών βρίσκονται ακριβώς δίπλα στο νερό του ποταμού και πολλές φορές ακόμη τέμνουν κάθετα το νερό για να μην περνάνε τα ζώα. Είναι εντυπωσιακό. Αν έκανε κάποιος μια διαφορετική, κοινωνικοπολιτισμικού χαρακτήρα έρευνα, θα έβλεπε, νομίζω, πολλά - πώς είναι η κοινωνία κάθε περιοχής από τον ποταμό που έχει. Αλλοι βλέπουν τον ποταμό σαν αγωγό σκουπιδιών, άλλοι απλώς σαν διαθέσιμο νερό και άλλοι σαν ανεκμετάλλευτο οικόπεδο». Μεγαλύτερο σεβασμό προς τα ποτάμια τους δείχνουν, όπως μας λέει, από την εμπειρία του, οι παραδοσιακές κοινότητες και οι περιοχές στις οποίες δεν έχει φθάσει ο τουρισμός και η υπερεντατικοποίηση της αγροτικής παραγωγής.Το καλό νέο είναι ότι, όπως δείχνει η εκτεταμένη και συστηματική πλέον παρακολούθησή τους, ένα σημαντικό μέρος των ποταμών μας διατηρεί την ποιότητά του. «Σε γενικές γραμμές η κατάσταση των ποταμών της χώρας είναι αρκετά καλή σε σχέση με τις υπόλοιπες χώρες της Ευρώπης. Η καλή μας εικόνα χαλάει κυρίως σε ορισμένα διασυνοριακά ποτάμια και στα πεδινά τμήματα των ποταμών όπου επικεντρώνονται οι επιπτώσεις των παραγωγικών δραστηριοτήτων» αναφέρει ο κ. Σκουλικίδης, υπογραμμίζοντας ότι η διατήρηση της υγείας των ποταμών μας είναι ζωτικής σημασίας. «Για να διατηρήσουμε και να βελτιώσουμε την ποιότητα ζωής μας, θα πρέπει να φροντίσουμε τα ποτάμια μας και να τα διατηρήσουμε υγιή, όπως θα φροντίζαμε τις αρτηρίες που αναζωογονούν το σώμα μας» καταλήγει.\nΑπό τις βασικές ανθρώπινες παρεμβάσεις που αλλάζουν τα μορφολογικά χαρακτηριστικά ενός ποταμού, τα φράγματα αποτελούν ένα ευαίσθητο ζήτημα από όλες τις απόψεις. «Σήμερα με τους καλλικρατικούς δήμους, αλλά και παλαιότερα, όταν ήταν οι καποδιστριακοί, οι περισσότεροι δήμοι ζητάνε και από ένα φράγμα, γιατί πιστεύουν ότι προσφέρει αναγνωρισιμότητα και ψήφους. Και πρέπει να πούμε ότι τα φράγματα έχουν πολλά καλά. Είναι ας πούμε πολύ θετικό να έχεις νερό εκεί που το θέλεις, όποτε το θέλεις, εξυπηρετούν μια πολύ βασική ανάγκη. Ενα φράγμα όμως δεν είναι πανάκεια» λέει ο κ. Χατζηνικολάου. «Για παράδειγμα, μελέτες που έχουν γίνει στην Τουρκία έχουν δείξει ότι όταν υπάρχει μεγάλη επιφάνεια νερού με μικρό βάθος, σε θερμά κλίματα όπως είναι και το δικό μας, το νερό εξατμίζεται και αν κάνει κάποιος τους υπολογισμούς τελικά το νερό που χάνεται είναι περισσότερο από το νερό που χρειάζεται για την άρδευση». Με τον καιρό, όπως εξηγεί, τα φράγματα «γερνούν» και τα νερά τους γίνονται πιο ρηχά εξαιτίας των προσχώσεων. «Πολλά τέτοια γηρασμένα φράγματα, όπως είναι για παράδειγμα το φράγμα της Ελεούσας στον Αξιό, έχουν πάνω-κάτω δύο μέτρα νερού και καλύπτουν έκταση κάποιων τετραγωνικών χιλιομέτρων. Που σημαίνει ότι περισσότερο νερό χάνουμε στην εξάτμιση παρά κερδίζουμε». Σε άλλες χώρες τα «γηρασμένα» ή μη αποδοτικά φράγματα καταργούνται με έργα αποκατάστασης, στην Ελλάδα όμως δεν γίνεται κάτι τέτοιο.Ενα άλλο πρόβλημα προκύπτει από τα υδροηλεκτρικά φράγματα στα τμήματα του κάτω ρου των ποταμών. Οταν αφήνουν απότομα μεγάλες ποσότητες νερού για την ενίσχυση της ηλεκτρικής παραγωγής αντιστρέφουν όπως λένε οι επιστήμονες τον φυσικό εποχικό κύκλο στην απορροή του ποταμού - αλλάζουν με άλλα λόγια τις περιόδους που έχει περισσότερο νερό - ενώ παράλληλα συμβάλλουν στη διάβρωση στις όχθες του και στην καταστροφή των ενδιαιτημάτων. «Σήμερα, τα μεγάλα ποτάμια, όπως είναι ο Νέστος και ο Αχελώος, παρουσιάζουν το φαινόμενο να έχουν μεγαλύτερη παροχή το καλοκαίρι από ό,τι στο υπόλοιπο διάστημα του χρόνου, λόγω των αυξημένων αναγκών ψύξης με κλιματισμό. Αυτό επηρεάζει αρνητικά την ισορροπία των οικοσυστημάτων τους» αναφέρει ο κ. Σκουλικίδης. «Το αντίθετο φαινόμενο παρουσιάζεται από τη λειτουργία αρδευτικών φραγμάτων, αλλά και την υπεράντληση υπόγειων νερών, που εξαντλεί το νερό το καλοκαίρι και έτσι ποτάμια που άλλοτε ήταν συνεχούς ροής σήμερα ξεραίνονται τεχνητά με ανυπολόγιστες συνέπειες για τα οικοσυστήματα». Επιπλέον, όπως υπογραμμίζει, τα φράγματα συμβάλλουν στον περιορισμό των εδαφών στα εκβολικά συστήματα των ποταμών «εγκλωβίζοντας» τεράστιες ποσότητες ιζήματος που θα κατέληγαν εκεί. «Η "πενία" σε αιωρούμενα υλικά κατάντη των φραγμάτων έχει σαν αποτέλεσμα να χάνουμε οικολογικά και οικονομικά πολύτιμο έδαφος από τα δελταϊκά πεδία λόγω θαλάσσιας διάβρωσης, όπως συμβαίνει στην περίπτωση των δέλτα του Νέστου, του Αλιάκμονα, του Αράχθου και του Αχελώου» λέει.\nΠαρά τα κατά τόπους προβλήματα έχουμε και καλά ποτάμια και αυτά κυλάνε κυρίως στα βουνά. Τα ορεινά τμήματα των ποταμών όπως αναφέρουν οι επιστήμονες δεν υποφέρουν από τη ρύπανση. Τα περισσότερα προβλήματα που εντοπίζονται σε αυτά απορρέουν από τις απολήψεις του νερού τους και τον περιορισμό ή και τη διακοπή της μετακίνησης των ψαριών τους εξαιτίας μικρών ή μεγαλύτερων φραγμάτων ή εκτροπών. Η ποιότητα του νερού τους κρίνεται όμως κατά κανόνα από καλή έως άριστη.«Στα Τρίκαλα, στην Καρδίτσα και στην Ευρυτανία, για παράδειγμα, τα εκεί μέρη του Αχελώου είναι σε καλή κατάσταση. Ακόμη και ο Σπερχειός έχει καλά τμήματα με το πλατύ παρόχθιο πεδινό τους δάσος που δρα ως φράγμα ανάσχεσης των γύρω ρυπαντικών πιέσεων» λέει ο κ. Χατζηνικολάου. Σε εξαιρετική κατάσταση είναι επίσης ο Αώος και ο παραπόταμός του, ο Βοϊδομάτης. Ειδικά ο πρώτος θα μπορούσε να ανακηρυχθεί «πρωταθλητής» μεταξύ των μεγάλων ποταμών μας. «Είναι ίσως το τελευταίο μεγάλο ποτάμι της Ελλάδας στο οποίο ακόμη και σε υψόμετρο 800 μ. μπορεί να δει κανείς χέλι» λέει ο ποταμολόγος. «Το χέλι αναπαράγεται στη Θάλασσα των Σαργασσών, στον Ατλαντικό, και όταν υπάρχουν φράγματα δεν μπορεί να επιστρέψει. Ο Αώος όμως δεν έχει κατά μήκος του φράγματα ούτε στην Ελλάδα ούτε στο τμήμα του που βρίσκεται στην Αλβανία. Ετσι το χέλι μπορεί να προχωρήσει 300-350 χιλιόμετρα στην ενδοχώρα και να διατηρήσει την παρουσία του μέσα στην καρδιά της Πίνδου».«Αλλο παράδειγμα εντελώς αδιατάρακτου ποταμού, κυρίως στον άνω και μέσο ρου του, είναι ο ποταμός Κράθις που πηγάζει από τον Χελμό στην Πελοπόννησο και εκβάλλει στον Κορινθιακό» αναφέρει ο κ. Σκουλικίδης, επισημαίνοντας ότι πρόκειται για τον χημικά καθαρότερο ποταμό από όσους έχουν εξεταστεί ως τώρα. «Ο Κράθις παρουσιάζει σχεδόν 100 φορές χαμηλότερες συγκεντρώσεις φωσφορικών και 12 φορές χαμηλότερες συγκεντρώσεις νιτρικών σε σύγκριση με τον μέσο όρο των δέκα μεγαλύτερων ποταμών της χώρας» εξηγεί. «Παράλληλα, οι συγκεντρώσεις όλων των ενώσεων αζώτου και φωσφόρου στο ποτάμι αυτό είναι πολύ μικρότερες των συγκεντρώσεων αναφοράς - συγκεντρώσεις που απαντώνται σε αδιατάρακτες συνθήκες - των ελληνικών ποταμών, σύμφωνα με σύστημα ταξινόμησης που αναπτύχθηκε στο ΕΛΚΕΘΕ. Επιπρόσθετα, στο ορεινό τμήμα του ποταμού το ολικό άζωτο είναι 6 φορές λιγότερο από ό,τι στο βρόχινο νερό!».


Λειψοί - Δωδεκάνησα, Ελλάδα\nμικρό νησί, απόδραση προορισμός\nΠληροφορίεςΦωτογραφίεςΧάρτηςΥποδοχή Τουριστών 18\nΤο μικρό νησάκι Λειψοί θεωρείται ότι είναι ένας από τους απόδραση προορισμούς του Αιγαίου, δεδομένου ότι δεν είναι πολύ τουριστική. Βρίσκεται ανάμεσα στη Λέρο, Πάτμο και Αρκοί.\nΟι Λειψοί έχει μόνο ένα χωριό το οποίο είναι επίσης ένα λιμάνι - Λειψοί χωριό στη νοτιοδυτική ακτή. Συνδέεται μέσω φέρι σε όλα τα νησιά των Δωδεκανήσων, καθώς και για Σάμο του Βορείου Αιγαίου. Ημερήσιες εκδρομές είναι διαθέσιμες στις Νήσους γείτονά της Πάτμου και Αρκοί, καθώς και κρουαζιέρα εκδρομές με σκάφος γύρω από Λειψούς και μικρές βραχονησίδες που την περιβάλλουν. Υπάρχει οδικό δίκτυο του νησιού και ακόμη και ένα μικρό τοπικό λεωφορείο που μπορεί να σας μεταφέρει μερικές από τις μακρινές παραλίες στα βόρεια. Τη μεγαλύτερη απόσταση από το νοτιότερο στο βορειότερο μέρος του νησιού είναι περίπου 7 χλμ έτσι εάν μείνετε για περισσότερο από ένα ζευγάρι των λέει, μπορείτε να εξερευνήσετε το νησί, ακόμη και με τα πόδια. Λειψοί προσφέρει διαμονή σε μικρά οικογενειακά ξενοδοχεία, ενοικιαζόμενα δωμάτια και ορισμένες βίλες. Στο χωριό υπάρχει ένα ζαχαροπλαστείο, ταβέρνες και καφετέριες, μίνι μάρκετ και ένα μικρό ιατρικό κέντρο.\nΔεν έχει σημασία μικρό, Λειψοί έχει πολλές παραλίες, κρυμμένα στα μικρά λιμανάκια σε όλο το νησί. Οι περισσότεροι από αυτούς είναι στενό και με βότσαλα ή μικτή με άμμο, αλλά μπορείτε να απολαύσετε την προστασία της ιδιωτικής ζωής στις μικρότερες. Οι πιο γνωστές παραλίες των Λειψών είναι Πλατύς Γιαλός (ίσως το πιο αμμώδης), το δίδυμο παραλίες της Ξηρόκαμπος και Τουρκόμνημα, Κοίμηση και η Κατσαδιά. Το καλοκαίρι η παραλία ταβέρνες λειτουργούν σε Πλατύ Γιαλός και η Κατσαδιά.\nΑν και οι Λειψοί έχει υπήρχε από τους προϊστορικούς χρόνους, υπάρχουν ιστορικά αξιοθέατα δεν υπάρχουν στο νησί. Το καλύτερο πράγμα που μπορείτε να κάνετε ενώ διαμένουν στο Λειψοί είναι να ξαποστάσει και να απολαύσει τα γαλαζοπράσινα νερά από τις μικρές παραλίες, ή να πάτε για μια καθημερινή κρουαζιέρα σε ορισμένα από τα νησάκια γείτονα όπως Αρκοί και το Αγαθονήσι.\nεμφαση: μικρό νησί, απόδραση προορισμός, νησί σε Δωδεκάνησα, Ελλάδα\nΞενοδοχεία σε Λειψοί\nΦωτογραφίες από Λειψοί\nξενοδοχείο σε Λειψοί, Δωδεκάνησα\nβίλα σε Λειψοί, Δωδεκάνησα\nΠερισσότερα ξενοδοχεία σε Λειψοί και Δωδεκάνησα\nΠερισσότερα για Λειψοί\nΛειψοί γκαλερί με φωτογραφίες


Ένα... Top Secret! - Queen.gr\nΈνα... Top Secret!\nΑπό τον οίκο Yves Saint Laurent\nΗ σειρά Top Secrets δημιουργήθηκε από τον YSL για να προσφέρει εξειδικευμένα προϊόντα για πριν και μετά το μακιγιάζ που καθαρίζουν την επιδερμίδα ενώ παράλληλα παρατείνουν και τελειοποιούν τη λάμψη της.\nΈνα από αυτά τα προϊόντα είναι και το Gentle Cleansing Milk, ένα εξαιρετικά αποτελεσματικό προϊόν ντεμακιγιάζ για όλο το πρόσωπο, το οποίο καθαρίζει απαλά και απομακρύνει τα ίχνη του μακιγιάζ και τις χρωστικές ακόμα και των κραγιόν με πολύ μεγάλη διάρκεια.\nΑυτό το βελούδινο γαλάκτωμα είναι εμπλουτισμένο με φίνα έλαια και μαλακτικά συστατικά,ώστε καθώς αιχμαλωτίζει το μακιγιάζ και τους ρύπους να αφήνει την επιδερμίδα απολαυστικά δροσερή και απαλή, χωρίς καμία αίσθηση λιπαρότητας. Με το που θα τελειώσετε τη διαδικασία του καθαρισμού, το πρόσωπο, τα χείλη και τα μάτια σας θα δείχνουν πιο λεία και φωτεινά και να νιώσετε μια υπέροχη αίσθηση άνεσης.\nΤι συμβουλεύουν οι experts του Yves Saint Laurent για την εφαρμογή του: απλώνετε άφθονη ποσότητα προϊόντος σε στεγνή επιδερμίδα. Με τα άκρα των δαχτύλων σας, κάνετε απαλές μαλάξεις στο πρόσωπο, στα χείλη και σε κλειστά μάτια έως ότου μεταμορφωθεί το γαλάκτωμα σε υδάτινο διάλυμα. Αφαιρείτε το πλεόνασμα με νωπό βαμβάκι και είστε έτοιμες!


Το iPhone X είναι εδώ! Προπαρήγγειλε και διασφάλισε το από σήμερα μαζί με πλάνο MTN 4G Smart\nTo νέο, επετειακό για τα 10 χρόνια από την πρώτη παρουσίαση του, κορυφαίο μοντέλο του iPhone, το iPhone X, αποτελεί τη νέα ναυαρχίδα της Apple. Με νέο, επαναστατικό σχεδιασμό και με μια εντυπωσιακή οθόνη χωρίς περιθώρια, το iPhone X ήρθε για να καθορίσει το μέλλον των smartphones!\nΗ Samsung ανακοίνωσε επίσημα το Galaxy A8s, το πρώτο smartphone στην ιστορία της με οπή στην οθόνη, η οποία με...\nΑν θες να γίνει δικό σου, τότε μπορείς από σήμερα 27 Οκτωβρίου να το διασφαλίσεις μέσω προπαραγγελίας μαζί με πλάνο MTN 4G Smart στο MTN eStore. Οι προπαραγγελίες ξεκινούν σήμερα 27 Οκτωβρίου, ενώ η εμπορική του διάθεση αρχίζει από την Παρασκευή 3 Νοεμβρίου.\nΤο iPhone X διαθέτει έναν εκπληκτικό σχεδιασμό από γυαλί και αλουμίνιο με μια εκθαμβωτική οθόνη Super Retina HD 5,8 ιντσών με HDR και True Tone, έχει την δυνατότητα να φορτίζει ασύρματα και είναι ανθεκτικό στο νερό και στη σκόνη. Η προηγμένη αναγνώριση προσώπου ξεκλειδώνει με ασφάλεια το iPhone X με μία μόνο ματιά, ενώ η κορυφαία ισχύς του A11 Bionic, του πιο ισχυρού και έξυπνου chip που χρησιμοποιήθηκε ποτέ σε smartphone, επιτρέπει εμπειρίες επαυξημένης πραγματικότητας σε παιχνίδια και apps.\nΟι επανασχεδιασμένες δύο κάμερες στην πίσω πλευρά, διαθέτουν διπλή οπτική σταθεροποίηση εικόνας, νέο φίλτρο χρωμάτων, pixel με μεγαλύτερο βάθος και ταχύτατους φακούς για εκπληκτικές φωτογραφίες και βίντεο ακόμα και σε συνθήκες χαμηλού φωτισμού. Η κάμερα TrueDepth, η οποία επιτρέπει την αναγνώριση προσώπου (Face ID), προσφέρει την επιλογή “Πορτρέτο” με το νέο “Φωτισμό Πορτρέτου” στην μπροστινή κάμερα για εκπληκτικές selfie. Παράλληλα, δίνει “ζωή” στα Animoji, καθώς συλλέγει και αναλύει πάνω από 50 διαφορετικές κινήσεις των μυών του προσώπου, παρουσιάζοντας τα emoji με ένα νέο διασκεδαστικό τρόπο. Είναι σχεδιασμένο με το πιο ανθεκτικό γυαλί που χρησιμοποιήθηκε ποτέ σε smartphone και με μια λωρίδα από ανοξείδωτο ατσάλι και διατίθεται σε δύο υπέροχα φινιρίσματα Silver και Space Gray.\nΤο γενναίο brand, ταρακουνάει τη βιομηχανία και την οδηγεί σε νέα εποχή, εισάγοντας την πρώτη 48 mega pixel πίσω ...\nΗ Samsung ανακοίνωσε επίσημα το Galaxy A8s, το πρώτο smartphone στην ιστορία της με οπή στην οθόνη, η οποία με τη ...\nΈνα νέο value-for-money smartphone που έρχεται με ορισμένες καίριες αναβαθμίσεις σε σύγκριση με το Nokia 7 Plus, χωρίς ...


Ιδιοτήτων της βάσης δεδομένων για σχήματα οντότητα και την προβολή (ορισμός) - Visio\nΙδιοτήτων της βάσης δεδομένων για σχήματα οντότητα και την προβολή (ορισμός)\nΧρησιμοποιήστε αυτές τις επιλογές για να καθορίσετε φυσικά και εννοιολογική ονόματα για τον πίνακα και αν θέλετε να συγχρονίσετε τα ονόματα καθώς εργάζεστε σε αυτή την καρτέλα.\nΜπορείτε να καθορίσετε μια τιμή χώρο ονομάτων για τον πίνακα για να διακρίνετε από ομοίως καθορισμένη πίνακες στο μοντέλο.\nΑυτή η κατηγορία εμφανίζονται επίσης πληροφορίες αναφέρεται από το σύστημα διαχείρισης βάσεων δεδομένων κεντρικού υπολογιστή (DBMS) σχετικά με τον κάτοχο της βάσης δεδομένων και τη διαδρομή της βάσης δεδομένων προέλευσης. Στο πλαίσιο Τύπος Ορισμός είναι διαθέσιμη μόνο όταν ένας πίνακας είναι κενό. Παραθέτει όλους τους τύπους δεδομένων σύνθετη ώστε να μπορείτε να δημιουργήσετε έναν πίνακα που πληκτρολογήσατε.\nΠληκτρολογήστε το όνομα του πίνακα, όπως εμφανίζεται στη βάση δεδομένων.\nΠληκτρολογήστε το όνομα του πίνακα, όπως εμφανίζεται στο εννοιολογική μοντελοποίηση.\nΠληκτρολογήστε μια τιμή που μπορούν να χρησιμοποιηθούν για να διακρίνουν επιπλέον διαφορετικά τον ίδιο τρόπο που ονομάζεται μοντέλο στοιχεία, όπως στοιχεία σε βάσεις δεδομένων της Oracle.\nΕμφανίζει πληροφορίες μόνο για ανάγνωση για τον επιλεγμένο πίνακα κάτοχο αναφερθεί από τον κεντρικό υπολογιστή DBMS κατά τη διαδικασία reverse engineering.\nΒάση δεδομένων προέλευσης\nΕμφανίζει τη βάση δεδομένων από το οποίο έχει εξαχθεί τον επιλεγμένο πίνακα καθώς αναφέρεται από τον κεντρικό υπολογιστή DBMS κατά τη διαδικασία reverse engineering. Η τιμή είναι μόνο για ανάγνωση.\nΠαραθέτει όλους τους τύπους δεδομένων σύνθετη ώστε να μπορείτε να δημιουργήσετε έναν πίνακα που πληκτρολογήσατε για μια σχεσιακή βάση δεδομένων του αντικειμένου. Στο πλαίσιο Τύπος Ορισμός είναι διαθέσιμη μόνο όταν ένας πίνακας είναι κενός.\nΣυγχρονισμός ονομάτων κατά την πληκτρολόγηση\nΕπιλέξτε αυτό το πλαίσιο ελέγχου για να συγχρονίσετε τα ονόματα εννοιολογική και φυσική όταν αλλάζετε οποιοδήποτε από τα δύο.


Τέμπη: GO BACK\nΧριστούγεννα 1944: ο Λαός της Λέσβου γράφει τη δική του ιστορία, «GO BACK»\nΙστορικό πλαίσιο Δεκέμβρης του '44. Ένοπλες συγκρούσεις στην Αθήνα το Δεκέμβριο 1944 - Ιανουάριο 1945, ανάμεσα στις δυνάμεις αριστερών οργανώσεων (ΕΑΜ-ΕΛΑΣ-ΚΚΕ) και τις Βρετανικές και Κυβερνητικές δυνάμεις που ανήκαν στο υπόλοιπο πολιτικό φάσμα, από την σοσιαλδημοκρατία (όπως ο πρωθυπουργός Γεώργιος Παπανδρέου ηγέτης του «Δημοκρατικού Σοσιαλιστικού Κόμματος») έως τα τάγματα ασφαλείας. Η έναρξή τους, στις 3 Δεκεμβρίου του 1944, σηματοδοτείται από τους πυροβολισμούς των Κυβερνητικών και Αγγλικών δυνάμεων μπροστά στο μνημείο του άγνωστου στρατιώτη ενάντια στη διαδήλωση του ΕΑΜ που είχε οργανωθεί ως απάντηση στο τελεσίγραφο της κυβερνησης εθνικής ενώσεως (1-12-1944) για τον αφοπλισμό όλων των αντάρτικων ομάδων, με αποτέλεσμα το θάνατο 28 διαδηλωτών και τον τραυματισμό άλλων 148. Παράλληλα ο στρατηγός Σκόμπυ προέβη σε διάγγελμα. Και όλη η Ελλάδα με κομμένη ανάσα παρακολουθεί τις δραματικές εξελίξεις,την ίδια στιγμή, παραμονή Χριστουγέννων, 24-27 Δεκέμβρη του '44, ο Λαός της Λέσβου γράφει τη δική του εποποιία αποκρούοντας μια άλλη επιχείρηση του αγγλικού ιμπεριαλισμού να βάλει πόδι στο ηρωικό νησί στέλνοντας τον αυτοκρατορικό αποικιακό στρατό των «μαύρων» των Ινδών. Το νησί της Λέσβου, όταν άρχισαν τα Δεκεμβριανά στην Αθήνα, από όλα τα νησιά, ήταν το μόνο που βρισκόταν με ΕΑΜική Αυτοδιοίκηση, με ΕΛΑΣ και Εθνική Πολιτοφυλακή. Κι ακόμα με λαϊκά δικαστήρια σε λειτουργία και με το 85% του πληθυσμού της οργανωμένο στις ΕΑΜικές Οργανώσεις. Κι αυτό, δεν μπορούσε να γίνει ανεκτό, προφανώς, από τους Άγγλους και την "σοσιαλδημοκρατία", αλλά και τους αντιδραστικούς που είχαν συσπειρωθεί υπό τον Γ. Παπανδρέου και μεθόδευαν την καθυπόταξη του ελληνικού λαού.\nΜέσα λοιπόν σ' αυτές τις συνθήκες οι Αγγλοι μεθόδευσαν να βάλουν πόδι στο νησί, επιχειρώντας την αποβίβαση των μαύρων Ινδών που έφεραν με τον αυτοκρατορικό τους στόλο. Εκεί και τότε, λοιπόν, ο λαός της Λέσβου έγραψε μια μεγάλη εποποιία, μια εποποιία, 24-27 Δεκέμβρη '44. Είναι ακριβώς αυτό το τετραήμερο που σύσσωμος ο λαός της Λέσβου με την καθοδήγηση του ΕΑΜ -ΕΛΑΣ ξεσηκώθηκε αναγκάζοντας τα αγγλικά στρατεύματα να φύγουν όπως ήρθαν χωρίς να πατήσουν πόδι στο ηρωικό νησί. Σ' αυτό τον ξεσηκωμό είναι που έμεινε γνωστό στην ιστορία το ανάθεμα του λαού με την έκφραση «GO BACK» προς τα ιμπεριαλιστικά στρατεύματα.\nΚυριακή, παραμονή Χριστούγενα του 1944. Στις εφτά το πρωί, μαθεύτηκε σ' ολόκληρη την πόλη, πως απ' την αυγή άραξαν όξω απ' το λιμάνι έξι καράβια, μεταγωγικά γεμάτα μαύρους και τρία πολεμικά Εγγλέζικα. Στα μπλόκια είχαν κιόλας ξεφορτώσει έξι στρατιωτικά αυτοκίνητα. Τα φύλαγαν δυό μαύροι. Στο ίδιο μέρος ήταν κι άλλα φορτηγά που από καιρό είχαν φέρει στο νησί οι Άγγλοι.\nΗ μέρα ήταν βαριά και κρύα. Φυσούσε δυνατός αγέρας κι ώρες ώρες έριχνε χιονόνερο. Τα χωνιά γυρίζουν στις γειτονιές και ειδοποιούν τον κόσμο. «Οι δολοφόνοι του γενναίου λαού της Αθήνας και του Πειραιά, ο Παπανδρέου κι ο Σκόμπι, θέλουν να ματοκυλίσουν και το ηρωικό νησί μας, θέλουν να φέρουν μια μαύρη τρομοκρατία για να μας υποδουλώσουν. Έξι πλοία με αραπάδες βρίσκονται στο λιμάνι της Μυτιλήνης. Νιάτα και λαέ! Εμπρός, όλοι άντρες γυναίκες και παιδιά να ζητήσουμε να φύγουν απ' το νησί μας οι μαύροι, θάνατος στο φασισμό - Λευτεριά στο λαό».\nΌλοι που βρίσκονταν στην προκυμαία, τριγυρνούσαν ανήσυχοι κι όλοι αναρωτιώνταν για το τι έμελλε να γίνει. Θα βγουν; Είναι περαστικοί; Τί ζητούν από μας; Όσο ψήλωνε η μέρα, πύκνωνε κι ο κόσμος. Όσα μαγαζιά είχαν ανοίξει, έκλεισαν. Η απεργιακή Επιτροπή που από καιρό βρισκόταν σ' επιφυλακή κήρυξε γενική απεργία. Σ' όλο το νησί. Οι Ελασίτες και η Πολιτοφυλακή βρισκόταν στις θέσεις τους. Κι ο κόσμος όλο και κατέβαινε.\nΣτις εννιά η ώρα απ' ένα μεταγωγικό άρχισαν να κατεβαίνουν αραπάδες σε τορπιλάκατο. Με γυλιό στον ώμο και πάνοπλοι. Ετοιμαζόταν να βγουν. Τα χωνιά μπήκαν πάλι σ' ενέργεια. Έτσι μαζεύτηκε πολύς κόσμος. Τώρα όλοι τραβούσαν κατά το ταχυδρομείο, κατά κει είχε τιμόνι και η τορπιλάκατο. Αξιωματικοί του ναυτικού, και ναύτες πολέμησαν να κρατήσουν τον κόσμο στα σύρματα. Το πλήθος έσπασε τη ζώνη κι όλοι φώναζαν «πίσω, δε σας θέλουμε».\nΦτάνουν πάνω στην ώρα. Ένας ναύτης προσπαθεί να ρίξει κάβο, τον περνούν και τον πετούν στη θάλασσα. Μια, δυο, τρεις φορές. 'Έβλεπες γυναίκες να ζητούν να τον κόψουν με τα δόντια. Μια στιγμή κατάφεραν να δέσουν. Κάποιος έκοψε το σκοινί με μαχαίρι. Κι' όλο το πλήθος φώναζε «πίσω, πίσω, δε σας θέλουμε». Ένας ναύτης πάτησε τα χέρια ενός παιδιού που 'χε κολήσει στην τορπιλάκατο. Τα χέρια δεν παράτησαν το σφίξιμο. Το παιδί πολεμά ν' ανέβει στην τορπιλάκατο να χτυπήσει τους μαύρους. Το πλήθος ουρλιάζει. Ο αγέρας πάγωνε τους ανθρώπους· η βροχή τους μούσκεβε μα δεν έφευγε κανένας. Έφυγαν οι μαύροι η τορπιλάκατο πλεύρισε το καράβι· ο στρατός μπήκε πάλι στο μεγάλο μεταγωγικό.\nΤ' απόγεμα καταφτάνουν συνταγμένοι, οπλισμένοι οι Μοριανοί. Ένα σωρό άνθρωποι με σκουριασμένες χατζάρες, κασμάδες, τσεκούρια και ξύλα. Και με ψυχή. Έρχουνται οι Αγιασώτες, η αγροτιά της Γέρας, οι βασανισμένοι του Λεσβιακού κάμπου. Μέσα στη νύχτα που άρχισε να πυκνώνει γιαλίζουν παράξενα οι σπάθες, οι μαχαίρες, τα ντουφέκια. Τους καινούριους τους υποδέχουνται οι παλιοί με ζήτω, χαλασμός κυρίου. Όλη αυτή τη νύχτα την πέρασε τόσος κόσμος που έκανε ώρες ποδαρόδρομο, πάνω στην προκυμαία. Μέσα στη λάσπη και στο κρύο. Δε νοιάστηκε κανένας ούτε για φαΐ, ούτε για κρεβάτι. Άναβαν φωτιές να ζεσταθούν και τραγουδούσαν. Η προκυμαία γέμισε φλόγα και τραγούδι.\nΑπ' την αυγή άρχισαν πάλι τα χωνιά τη δουλιά τους «Όλοι στα μπλόκια. Όλοι στο πόδι». Άρχισαν να χτυπούν και καμπάνες. Όλοι περιμένουν. Ο καθένας πηγαίνει στη θέση του.\nΦυσά, βρέχει, κρύο και λάσπη. Οι κουρασμένοι ζητούν απάνεμο μέρος να ζεσταθούν λίγο, να γύρουν. Πολλοί βολεύονται σε κοντινά σπίτια, σε κέντρα της προκυμαίας. Κείνη τη βραδιά κάπου στην προκυμαία, κεφαλοδεμένες αγρότισες χορεύουν γύρω απ' τη φωτιά το χορό του Ζαλόγγου «Έχετε γειά βρυσούλες...».\nΤην άλλη μέρα και στις 27 οι μαύροι δεν έδειξαν καμιά διάθεση για απόβαση. Στις 28 το φορτηγό που ήταν πλευρισμένο στο εξωτερικό λιμάνι, βγήκε έξω στ' ανοιχτά. Άλλο ένα φορτηγό κι ένα αντιτορπιλικό έφυγαν. Την άλλη μέρα κατά το βράδυ έφυγαν κι άλλα καράβια. Απόμεινε ένα μονάχα φορτηγό κι ένα πολεμικό. Μαθεύτηκε πως ήρθανε στην Αθήνα ο πρωθυπουργός της Αγγλίας Τσώρτσιλ κι ο Ήντεν. Ο Ταξίαρχος περίμενε κι αυτός το τι θα γινόταν στην Αθήνα. Οι μέρες και οι νύχτες πέρασαν ήσυχες. Απ' την προκυμαία όμως δεν έφυγε κανένας. Όλοι έμειναν στις θέσεις τους. Μέρα και νύχτα.\nΣτις τέσσερις αυτές μέρες έγιναν πολλές διαδηλώσεις κι ο λαός ενέκρινε διάφορα ψηφίσματα. Στις 27 ο λαός απαίτησε να φύγει ο Νομάρχης. Ο κ. Κόντης όλες αυτές τις μέρες στάθηκε ξένος στον πόνο του λαού. Απ' τις 27 του μήνα, μέρα Τετάρτη πήγε στη Νομαρχία το παλιό νομαρχιακό συμβούλιο.\nΤην ίδια μέρα το μεσημέρι έγινε παρέλαση. Μπροστά η Ε.Α., υστέρα ο ΕΛΑΣ, η Πολιτοφυλακή, ο Εφεδρικός ΕΛΑΣ. Απ' τα ζήτω χαλά ο κόσμος! Ραίνουν τους αντάρτες με λουλούδια. Πετούν καπέλα στον αέρα, φωνάζει ο κόσμος ζήτω και πάλι ξαναρχής. Όλη η μέρα πέρασε με χαρά και με τραγούδια. Ο λαός γιόρταζε τη νίκη του.\nΗ «Ελεύθερη Λέσβος» κυκλοφόρησε σε 2 έκτακτες εκδόσεις με τα συνθήματα «Όλοι στα οδοφράγματα!» «Να φύγουν οι μαύροι!» «Υπερασπίστε τη λεφτεριά σας!» Στις 26/12/44 γιόρταζε κι όλας τη νίκη. Με τα συνθήματα «Go back!» «Ισχυρότερο το δίκιο του λαού!» και «Ο λαός πέρνει νέα δύναμη απ' τη νίκη του» και έδινε την είδηση πως ο Άγγλος πρωθυπουργός και υπουργός των εξωτερικών ήρθαν στην Αθήνα. Η «Αγροτική» στις 27/12/44 εφώναζε «Ζήτω ο αδάμαστος λεσβιακός λαός!» στις 28 ο «Αντιφασίστας» ετόνιζε τη συμβολή της Νέας Γενιάς στον αγώνα του λαού της Λέσβου.\nΔείτε βίντεο συνοπτική αφήγηση των γεγονότων\nΣτις στραβές και αντιλαϊκές ενέργειες που έκαναν οι αρχές, ο λαός μπορούσε να διαμαρτυρηθεί ελεύθερα και αποτελεσματικά στη Μυτιλήνη. Αυτό ήταν φυσικά εμπόδιο για την εφαρμογή του «κράτους του νόμου» που θα 'φερνε την κλίκα του Γκλύξμπουργκ. Ο λαός κατέβαινε ελεύθερα συλλαλητήριο και φώναζε «δε θέλουμε τον Ιατρίδη», όταν ο κ. Ιατρίδης μπόδιζε τον εφοδιασμό του νησιού με τις απαγορεύσεις του και την άλλη «θέλουμε το Γώγο μας», όταν τα όργανα του Παπανδρέου έπιαναν τον αντιπρόσωπο της Κ.Ε. του ΕΑΜ, Γώγο, και τον κουβαλούσαν ταλαιπωρόντας τον χωρίς λόγο απ' τη μια στην άλλη. Αυτά όλα ήταν σοβαρά εμπόδια και έπρεπε να λείψουν.\nΟ Σύμμαχος Ταξίαρχος ήθελε να κάνει αποβίβαση εντελώς κανονικά, γι' αυτό και με διπλωματικότητα ζήτησε να βγάλει τα στραιεύματά του, που «θα σταθμεύσουν επί της νήσου δια να εκπαιδευθούν, ώστε να είναι διαθέσιμα δια επιχειρήσεις εναντίον του κοινού έχθρού, του Γερμανού».\nΤο επιχείρημα ήταν για πολύ απλόν κόσμο, όταν σκεφτεί ένας τί γινόταν κείνες τις ημέρες στην Αθήνα. Ενόμιζε ο κ. Turnbull πως μ' αυτό τον τρόπο θα κάνει την οργάνωση και το λαό μαζί να δεχτούν, όταν θ' άκουγαν το μεγάλο τάχα σκοπό. Και ήταν εύκολο τότε να πει - όπως το 'πε δα στο έγγραφό του ο Ταξίαρχος - «εδηλώσατε τας προθέσεις σας ν' αντισταθείτε εναντίον της αποβιβάσεως και ετάξατε τους εαυτούς σας προς το μέρος του εχθρού».\nΉταν της μόδας κείνες τις ημέρες αυτό το επιχείρημα. Οι Άγγλοι ανταποκριτές - ήταν οι μόνοι ξένοι ανταποκριτές τότε στην Ελλάδα - λέγανε πως μαζί με τον ΕΛΑΣ πολεμούν και Γερμανοί. Η αντίδραση γύρευε να δημιουργήσει εντύπωση μ' αυτό τον τρόπο, πως τάχα ο ΕΛΑΣ συμπράττει με τους Γερμανούς!\nΠολλή αφέλεια σ' όλ' αυτά, θα πει ένας. Καο όμως σε άλλες περιπτώσεις αυτό θα 'πιανε. Μα και σήμερα βρίσκονταν άνθρωποι που δεν είχαν το πολιτικό κριτήριο και συνείδηση της δύναμης της λαϊκής και θα μπορούσε να γελαστούν και να δεχτούν.\nΗ αντίδραση γύρεψε κι άλλη φορά - στις 24/9/44 - να επηρεάσει την κατάσταση στη Μυτιλήνη, ζητώντας μ' ένα έγγραφο να σταματήσει ή να ματαιώσει τις συλλήψεις των συνεργατών του εχθρού, που έκανε ο ΕΛΑΣ.\nΔεύτερη φορά έφερε Ιερολοχίτες σε τέτιον αριθμό χωρίς κανένα λόγο, που η παρουσία τους μπορούσε ν' αποτελέσει κίνδυνο για την ησυχία του τόπου και την ομαλή δημοκρατική του ζωή. Το ξεσήκωμα του λαού τους έκανε να φύγουν.\nΤώρα ο Ταξίαρχος αποφάσιζε να ανακατωθεί στα γερά, παίρνοντας παράδειγμα από την Αθήνα. Έρχεται με τη φοβέρα της πολεμικής δύναμης απ' τη μιά και της ευθύνης απ' την άλλη για τα γεγονότα που θα μπορούσε να προκαλέσει η δύναμη αυτή, μιά και η απόβαση έπρεπε να γίνει για να «εκπαιδευτούν» οι Ινδοί.\nΔεν μπορούσε να 'χει κανένα άλλο επιχείρημα για να φέρει πάνω στο νησί στρατό. Στον τόπο επικρατούσε ησυχία και καμιά αταξία δεν έγινε ούτε την ημέρα της Λευτεριάς, που θα μπορούσε να 'ναι και δικαιολογημένη. Όλες οι αρχές δούλευαν πολύ καλά και μαζί τους συνεργάζονταν οι βρεττανικές και αμερικανικές αρχές, χωρίς καμιά δυσκολία.\nΟ πραγματικός σκοπός της απόβασης φαινόταν από τις μέρες που γινόταν· στην Αθήνα ο πόλεμος ήταν στην ακμή του και η παρουσία στρατού στο νησί ήταν κακό σημάδι για το λαό· γι' αυτό και το ΕΑΜ ζήτησε μονάχα την αναβολή της «αποβίβασης» ως που να ηρεμήσει η κατάσταση, πράμα που δε θ' αργούσε να γίνει.\nΚαι ύστερα ο Ταξίαρχος κατάλαβε πως η διπλωματική μέθοδος δε τον βοηθούσε καθόλου, αφού δεν ήταν με το μέρος του η κατάσταση. Δεν ήθελε να χτυπήσει, γιατί το σκοπό του δεν τον βοηθούσε το να κάνει απόβαση, σα να 'ταν έδαφος εχθρικό το νησί. Αυτό θα 'ταν στο παθητικό του.\nΒλέποντας το λαό αποφασισμένο να τον αντιμετωπίσει, εδίστασε ν' αποφασίσει να ξαπλώσει τον πόλεμο και σ' άλλη επαρχία της Ελλάδας. Και το δισταγμό του τον δυνάμωνε και η κίνηση που γινόταν στην ίδια την Αγγλία και σ' ολόκληρο τον κόσμο για το Ελληνικό ζήτημα. Όλοι μιλούσαν με συμπάθεια για τον αγώνα του Εθνικού Απελευθερωτικού Μετώπου και ζητούσαν να ικανοποιηθούν οι αξιώσεις του οι δίκιες.\nπηγές:Εκδόσεις Μνήμη- Βιβλίο "Χριστούγεννα 1944 Μυτιλήνη" επιμέλεια Ηλία Παρασκεβαΐδη & του Τάκη Ελευθεριάδη/ Οι περισσότερες φωτογραφίες από το αρχείο του Δουκάκη Σίμου Χουτζαίου / vrahokipos.net / εφημερίδα ΡΙΖΟΣΠΑΣΤΗΣ


Συνελήφθη o διαχειριστής του OKEx ανταλλακτήριου | To Blog της Ελληνικής κοινότητας του Bitcoin\nΣυνελήφθη σήμερα στο Hong Kong ο ένας από τους ιδρυτές του ανταλλακτήριου ψηφιακών νομισμάτων OKEx.\nΌπως αναφέρει το forbes η σύλληψη του από τις αρχές δεν έχει να κάνει με την λειτουργία του ανταλλακτήριου αλλά με παράκαμψη των χρηματιστηριακών κανόνων ώστε η διαχειρίστρια εταιρεία να διαπραγματευτεί στο χρηματιστήριο.\nΜε την είδηση της σύλληψης πραγματοποιήθηκαν μεταφορές χιλιάδων ψηφιακών νομισμάτων από γνωστά wallet της εταιρείας προς το ανταλλακτήριο Binance με την πλατφόρμα να παγώνει αμέσως όλες τις επόμενες μεταφορές. Ως αποτέλεσμα είναι να επικρατήσει ένα mini crash στην ισοτιμία του Bitcoin που όμως διορθώθηκε μετά από λίγη ώρα.\nΤο ανταλλακτήριο αργότερα έβγαλε μια σχετική ανακοίνωση αναφέροντας ότι η σύλληψη του ενός από τους founder της πλατφόρμας είναι μια ιδιωτική του υπόθεση και ότι όλα τα ψηφιακά νομίσματα της πλατφόρμας είναι ασφαλή.\nΤο OKEx έχει έδρα το Hong Kong με ημερήσιο όγκο συναλλαγών που ξεπερνάει το 1 δισεκατομμύριο δολάρια.


ΕΣΠΑ: Εως 9.000 ευρώ εφάπαξ επιδότηση για φύτευση δένδρων με το νέο ΕΣΠΑ. - Eleuthera-nea.gr\nΕΣΠΑ: Εως 9.000 ευρώ εφάπαξ επιδότηση για φύτευση δένδρων με το νέο ΕΣΠΑ.\n19/10/2016 Eleuthera-nea.gr Team Επιδότηση Δέντρα\n← Συντάξεις: Πληρωμή συντάξεων Δημοσίου, ΙΚΑ, ΟΑΕΕ, ΝΑΤ και ΟΓΑ.\nΑλλαγή σχεδίων για τη βασική ενίσχυση. Τέλη Οκτώβρη με αρχές Νοέμβρη η προκαταβολή. →


Κτηματολόγιο: Κλιμακωτά πρόστιμα ανάλογα με την αξία του ακινήτου - e-thessalia.gr\n6 Νοεμβρίου 2019, 20:41 6 Νοεμβρίου 2019\nΗ δεύτερη δέσμη μέτρων αφορά στις νέες ψηφιακές υπηρεσίες που πρόκειται να εισαχθούν στην καθημερινότητα του Κτηματολογίου με στόχο τη μείωση του κόστους αλλά και της ταλαιπωρίας του πολίτη. Στην κατεύθυνση αυτή το πρώτο δίμηνο του 2020 θα προχωρήσει η ηλεκτρονική παραγγελία, πληρωμή και χορήγηση πιστοποιητικών από τα Κτηματολογικά Γραφεία του Φορέα. Σήμερα αυτά γίνονται μόνο στα κατά τόπους Γραφεία. Επιπλέον από το πρώτο τετράμηνο του 2020 η υποβολή συμβολαίων στα Γραφεία του Φορέα από τον συμβολαιογράφο, θα γίνεται πλέον ηλεκτρονικά και χωρίς εμπλοκή του πολίτη. Ηλεκτρονική υποβολή θα προβλέπεται και για τις λοιπές πράξεις, όπως οι δικαστικές αποφάσεις στα Γραφεία του Φορέα από τον δικηγόρο ή δικαστικό επιμελητή, χωρίς εμπλοκή του πολίτη. Σήμερα η εν λόγω διαδικασία γίνεται μόνο στα Γραφεία και με αυτοπρόσωπη παρουσία του πολίτη, κάτι που πλέον δεν θα χρειάζεται. Ο χρόνος υλοποίησης προσδιορίζεται για το πρώτο τετράμηνο 2020. Επίσης δρομολογείται η ηλεκτρονική- εξ αποστάσεως έρευνα στα κτηματολογικά στοιχεία για όλες τις περιοχές που έχει ολοκληρωθεί η κτηματογράφηση, κάτι το οποίο σήμερα συμβαίνει μόνο στα Κτηματολογικά Γραφεία και με φυσική παρουσία. Ως χρόνος υλοποίησης ορίζεται το πρώτο εξάμηνο του επόμενου έτους. Παράλληλα με αυτά, ο προδικαστικός έλεγχος θα γίνεται ηλεκτρονικά, καθώς θα δίνει πλέον τη δυνατότητα απευθείας σύνδεσης της εργασίας του μηχανικού με τη λειτουργούσα βάση του Κτηματολογίου.\nΜε αυτόν τον τρόπο, σύμφωνα με τον κ. Οικονόμου, εξασφαλίζεται άμεση πληροφόρηση, κάτι που στο παρελθόν ήθελε μήνες, καθυστερώντας την υλοποίηση δικαστικών αποφάσεων σε περιπτώσεις αγωγών που αφορούσαν χωρικές μεταβολές.\nΠροηγούμενο ΆρθροΟι κάτοικοι της Καρίτσας έκλεισαν τον δρόμο στα ανήλικα προσφυγόπουλαΕπόμενο ΆρθροΙαπωνία: Σοκ προκαλεί βίντεο με την σφαγή των δελφινιών στο Ταϊτζί


Διατροφή και καρδιαγγειακός κίνδυνος: μπορούμε να προστατευτούμε; – dietup.gr\nΔιατροφή και καρδιαγγειακός κίνδυνος: μπορούμε να προστατευτούμε;\nΗ συχνότητα των καρδιαγγειακών νοσημάτων στον πληθυσμό όλο και αυξάνεται, με αποτέλεσμα η πρόληψη, η έγκαιρη διάγνωση και η σωστή αντιμετώπισή τους να αποκτούν ιδιαίτερη σημασία για την μακροβιότητα αλλά και την καλή ποιότητα ζωής μας!\n– Μπορούμε να μειώσουμε σημαντικά τον κίνδυνο για καρδιαγγειακά νοσήματα (όπως η στεφανιαία νόσος και τα εγκεφαλικά επεισόδια) εάν τροποποιήσουμε καθημερινές συνήθειες όπως είναι η διατροφή, η άσκηση, η κατανάλωση αλκοόλ, το κάπνισμα και η διατήρηση ενός υγιούς βάρους. Έχει αποδειχθεί ότι οι παράγοντες αυτοί ευθύνονται για το 61% της νοσηρότητας απο καρδιαγγειακά νοσήματα.\n– Η Μεσογειακή Διατροφή έχει αναγνωριστεί διεθνώς ότι προστατεύει την υγεία της καρδιάς και των αγγείων, σε μεγάλο βαθμό εξαιτίας της αντιφλεγμονώδης, αντιοξειδωτικής και αντιθρομβωτικής δράσης των συστατικών που περιέχονται σε φρούτα, λαχανικά, όσπρια, ψάρια, ελαιόλαδο και ξηρούς καρπούς και τα οποία αποτελούν το κύριο χαρακτηριστικό της.\n– Παρόλα αυτά, έρευνες στην Ελλάδα, όπως η ΑΤΤΙΚΑ, έχουν δείξει ότι λιγοτεροι απο τους μισούς ενήλικες ακολουθούν διατροφή μεσογειακού τύπου και στερούνται της καρδιοπροστατευτικής της δράσης.\n– Ενώ ο έλεγχος και η μείωση του βάρους παίζουν καθοριστικό ρόλο στη διατήρηση της υγείας της καρδιάς, η διατήρηση του απολεσθέντος βάρους και μάλιστα για μεγάλο χρονικό διάστημα φαίνεται, τελικά, να αποτελεί τη μεγαλύτερη πρόκληση. Έχει φανεί ότι τα άτομα που κατάφεραν να χάσουν βάρος να το διατηρήσουν μακροπρόθεσμα έχουν υιοθετήσει συγκεκριμένες συνήθειες και συμπεριφορές, όπως είναι οι μικρές μεριδες, τα συχνά γευματα, η λήψη πρωινου και η συστηματική άσκηση.\n– Νέα δεδομένα σχετικά με τη διατροφή και το σακχαρώδη διαβήτη έχουν ανατρέψει παλαιότερες πεποιθήσεις. Για παράδειγμα, πλέον, δεν συστείνονται δίαιτες χαμηλου γλυκαιμικού δείκτη, τις οποίες δυσκολεύονται να ακολουθήσουν τα άτομα με διαβήτη συχνά και που ενδεχομένως δεν έχουν το αναμενόμενο όφελος, αλλά δίνεται έμφαση στη συνολική διατροφή (πχ συνολική πρόσληψη και καλύτερη κατανομή των υδατανθράκων της διατροφής) και εξατομίκευση στις ανάγκες κάθε ασθενή.\n– Ο μέσος άνθρωπος προσλαμβάνει συνήθως 1,5 φορά μεγαλύτερη ποσότητα νατρίου από τη συνιστώμενη και η οποία αντιστοιχεί στο αλάτι που περιέχεται σε 1 κγλ, αυξάνοντας τον κίνδυνο να εμφανίσει υπέρταση. Η μείωση της πρόσληψης νατρίου σε επίπεδα χαμηλότερα των 2.400 mg/ημέρα θα μπορούσε να μειώσει τις περιπτώσεις υπέρτασης κατά 30% καθώς και τα καρδιαγγειακά νοσήματα που αποδίδονται στην υπέρταση κατά 8,6%.\n– Η κατανάλωση φυτικών στερολών, της τάξης των 2 γραμμαρίων ημερησίως, συμβάλλει σε σημαντική μείωση των επιπέδων LDL χοληστερόλης στο αίμα. Από τις καλύτερες πηγές φυτοστερολών είναι τρόφιμα όπως τα όσπρια, οι ξηροί καρποί, προϊόντα ολικής άλεσης, διάφορα φυτικά έλαια αλλά και εμπλουτισμένα προϊόντα.\n– Οι ολιγοθερμιδικές γλυκαντικές ύλες (ή ύλες έντονης γλυκύτητας) μπορούν να καταναλώνονται από άτομα με σακχαρώδη διαβήτη ως μια εναλλακτική επιλογή για γλυκιά γεύση που όμως δεν επηρεάζει τα επίπεδα της γλυκόζης στο αίμα και δεν αποδίδει θερμίδες. Αν και η ασφάλειά τους κάποιες φορές αμφισβητείται, οι διεθνείς και εθνικές επιστημονικές και ρυθμιστικές αρχές σε περισσότερες από 100 χώρες στο κόσμο έχουν αξιολογήσει εκατοντάδες επιστημονικές μελέτες και έχουν καταλήξει ότι είναι ασφαλή για κατανάλωση όταν καταναλώνονται μέσα στα αποδεκτά όρια, όπως και κάθε άλλο πρόσθετο τροφίμων.


Η στιγμή της συριακής επίθεσης στην Τουρκία - Ετοιμάζεται για επέμβαση η Άγκυρα (VIDEO) - Newsit.gr\nNewsit / Κόσμος / Η στιγμή της συριακής επίθεσης στην Τουρκία – Ετοιμάζεται για επέμβαση η Άγκυρα (VIDEO)\nΔημοσιεύθηκε: 04.10.2012 | 12:30\nΕικόνες πανικού. Φωνές και καπνός. Μια οβίδα από τη Συρία έχει πέσει σε τουρκικό έδαφος. Μια μητέρα και τα τέσσερα παιδιά της, χάνουν τη ζωή τους.\nΕίναι η επίθεση που άναψε το φιτίλι και η Τουρκία είναι έτοιμη να εισβάλει στη Συρία ως αντίποινα. Αυτή την ώρα συζητείται στην τουρκική Εθνοσυνέλευση (κεκλεισμένων των θυρών) η πρόταση Ερντογάν για την αποστολή, αν παραστεί ανάγκη, στρατιωτικής δύναμης στη Συρία.\nΗ αντιπολίτευση, πάντως, είναι αντίθετη και ξεκαθάρισε πως δε θα στηρίξει την πρόταση. Ο εκπρόσωπος της αξιωματικής αντιπολίτευσης μίλησε για αόριστη πρόταση, πως γίνεται λόγος για αποστολή δυνάμεων «σε ξένες χώρες» γενικά και όχι ειδικά, σημειώνοντας πως «με την άδεια αυτή μπορείτε να κάνετε παγκόσμιο πόλεμο, αλλά δεν διευκρινίζεται ούτε η περιοχή, ούτε η έκταση της επιχείρησης».\nΣύμβουλος του Ερντογάν έσπεσε να διαμηνύσει ότι μία απόφαση της εθνοσυνέλευσης που θα εξουσιοδοτεί την κυβέρνηση να χρησιμοποιήσεις τις τουρκικές ένοπλες δυνάμεις στο έδαφος της Συρίας, «δεν σημαίνει απαραίτητα ότι θα γίνει πόλεμος».\nΤην ίδια ώρα, η Ρωσία επιχειρεί να παίξει ξανά το ρόλο του μεσολαβητή και κάλεσε το καθεστώς Άσαντ να δηλώσει δημόσια ότι η επίθεση στα τουρκικά σύνορα ήταν ατύχημα και δεν θα επαναληφθεί. Η σχετική έκκληση έκανε ο ίδιος ο υπουργός Εξωτερικών της Ρωσίας, Σεργκέι Λαβρόφ, ο οποίος ζήτησε επίσης αυτοσυγκράτηση. ΔΙΑΒΑΣΤΕ ΕΠΙΣΗΣ\nΤουρκία βομβαρδίζει τη Συρία – Έτοιμη για εισβολή με τη στήριξη ΗΠΑ, ΟΗΕ και ΝΑΤΟ η Τουρκία


Forzajuve.gr: Προκλητικός και ανιστόρητος ο πατέρας του Ιγκουαΐν\nΠροκλητικός και ανιστόρητος ο πατέρας του Ιγκουαΐν\nΜπορεί όλος ο πλανήτης να αναγνωρίζει την ανωτερότητα της Γιουβέντους αλλά κάποιοι δυσκολεύονται να το κάνουν.\nΜε τη Νάπολι δεν έχουμε κανένα πρόβλημα. Κάνουν μια πολύ καλή σεζόν, έχουν φτιάξει μια πολύ καλή ομάδα και αν δεν υπήρχε αυτή η Γιούβε, θα είχαν πάρει και το πρωτάθλημα φέτος.\nΔεν το παίρνουν, όμως, όσο καλοί κι αν είναι, επειδή οι μπιανκονέρι αποδεικνύονται καλύτεροι και αυτό, όπως φαίνεται, ορισμένοι δεν μπορούν να το χωνέψουν. Οπως, για παράδειγμα, η οικογένεια Ιγκουαΐν.\nΟ Γκονσάλο έκανε όσα έκανε στο Ούντινε στην ήττα της ομάδας του με 3-1, ο αδερφός του έκανε δηλώσεις κατά της Γιουβέντους και τώρα έρχεται και ο πατέρας, Χόρχε Ιγκουαΐν, να μιλήσει σε αργεντίνικη εκπομπή και να τα βάλει με την Γιουβέντους κι αυτός...\n«Κοιτάξτε να δείτε, η Νάπολι δεν είναι μια ομάδα που παίρνει βοήθειες, όπως η Γιουβέντους. Αυτό ο ποδοσφαιριστής μπορεί να το δει, να το καταλάβει, να το αισθανθεί. Ο Γκονσάλο αποβλήθηκε στο ματς με την Ουντινέζε επειδή σφύριξαν δύο πέναλτι εις βάρος της Νάπολι, κάτι που δεν θα είχε γίνει ποτέ εις βάρος της Γιουβέντους. Οταν γίνονται τέτοια πράγματα, όταν ο ποδοσφαιριστής βλέπει ότι ο διαιτητής θέλει να επηρεάσει καταστάσεις, εκρήγνυται. Νομίζω πως αυτό έγινε με τον Γκονσάλο».\nΣε περίπτωση που δεν το ξέρει ο πατέρας Ιγκουαΐν, να του πει κάποιος ότι έχουν σφυρίξει δύο πέναλτι κατά της Γιουβέντους στον ίδιο αγώνα. Το 2008. Στο Σαν Πάολο. Κόντρα στη Νάπολι. Κι αν δεν τα θυμάται κάποιος, ας πατήσει στο YouTube και δεν θα πιστεύει αυτά που θα βλέπει...\nΜάριος Σαλη 23 Απριλίου 2016 - 6:52 μ.μ.\nΕίναι πάντα πιο εύκολο να κατηγορεις τους άλλους για τις αποτυχίες σου... Το κακό είναι όμως ότι με τέτοια νοοτροπία δεν θα βγεις ποτέ νικητής... Κρίμα γι'αυτους!!\nStelios Tsiris 24 Απριλίου 2016 - 1:37 π.μ.\nΣυμφωνώ μαζί σου φιλε απόλυτα..ειδικά για τις 2 τελευταίες σου προτάσεις.\nStelios Tsiris 24 Απριλίου 2016 - 1:42 π.μ.\nΤο ίδιο πάνω κάτω να θυμήσω έκανε και η Ρόμα πέρσυ και πρόπερσυ..


Force Phone Top τσαντάκι ποδηλάτου για κινητό 89634 - Δαλαβίκας bikes\n> Αξεσουάρ>Βάσεις κινητού - Θήκες & Τσαντάκια>Force Phone Top τσαντάκι ποδηλάτου για κινητό 89634\nForce Phone Top τσαντάκι ποδηλάτου για κινητό 89634\nForce Phone Top τσαντάκι ποδηλάτου για κινητό. Δαλαβίκας Bikes, ότι αφορά στο ποδήλατο.Εδώ θα βρείτε τσαντάκια της Force! Αξεσουάρ, ανταλλακτικά, κράνη, παπούτσια κ.α.\nΤσαντάκι κινητού από τη Force για τοποθέτηση στο σκελετό του ποδηλάτου. To παράθυρο είναι από υλικό που επιτρέπει τη χρήση της οθόνης αφής. Διαθέτει στρογγυλεμένο πέρασμα για το καλώδιο των ακουστικών.\nΗ θήκη του κινητού είναι αποσπώμενη.


Μια ξύλινη αποβάθρα στον Ατλαντικό! | Perierga.gr\nHome » Περίεργες Φωτογραφίες » Μια ξύλινη αποβάθρα στον Ατλαντικό!\nΕυαγγελία Αναστασάκη | 15:11 - 25 Οκτωβρίου 2014\nΗ Old Orchard Beach είναι μια μεγάλη παραλία που βρίσκεται στην εσωτερική πλευρά της Saco Bay στον Ατλαντικό Ωκεανό, και πιο συγκεκριμένα στο Maine των ΗΠΑ. Είναι ένας δημοφιλής προορισμός το καλοκαίρι καθώς οι αμμώδεις ακτές προσελκύουν πολλούς τουρίστες. Η περιοχή έγινε για πρώτη φορά τουριστικός προορισμός το 1842, όταν μια σιδηροδρομική γραμμή που κατασκευάστηκε έφερε τους επιβάτες στην πόλη από το Πόρτλαντ.\nΤο πιο αναγνωρίσιμο χαρακτηριστικό της παραλίας είναι σήμερα η αποβάθρα, που υπάρχει εδώ για πάνω από 100 χρόνια. Η πρώτη χτίστηκε το 1898 και ήταν 20 μέτρα πάνω από την παλίρροια, ενώ στις ξύλινες δομές στέγαζε ένα καζίνο και μια αίθουσα χορού με χώρο για 5.000 χορευτές. Με τα χρόνια, μια σειρά από καταιγίδες «έτρωγαν» σιγά σιγά την προβλήτα με αποτέλεσμα να μειωθεί το μήκος της. Ξαναχτίστηκε από την αρχή το 1980 και σήμερα έχει καταστήματα με σουβενίρ, ένα night club και φιλοξενεί συναυλίες, εκθέσεις κ.λπ.\nGD Star Ratingloading...Μια ξύλινη αποβάθρα στον Ατλαντικό!, 7.3 out of 10 based on 4 ratings Tags: Old Orchard Beach, αποβάθρα, παράξενη αποβάθρα, περίεργη αποβάθρα Category: Περίεργες Φωτογραφίες


Σήμερα οι υπογραφές για τη νεά γραμμή 4 του Μετρό της Αθήνας, το ιστορικό από το 2005 μέχρι σήμερα – CityManager – Αυτοδιοίκηση Εργασία Καριέρα\nΉταν το μακρινό 2005 όταν ο τότε υπουργός ΠΕΧΩΔΕ, Γιώργος Σουφλιάς, ανακοίνωνε την κατασκευή μιας νέας γραμμής Μετρό για την Αθήνα. Η γραμμή αυτή προέκυψε από δύο πρώην κλάδους των γραμμών 2 (Πανεπιστήμιο-Άλσος Βεϊκου) και 3 (Ευαγγελισμός-Κατεχάκη). Με την προσθήκη ενός μεσαίου τμήματος στα ανατολικά προάστια της Αθήνας, δημιουργείται η γραμμή 4.\nΗ “πορτοκαλί” γραμμή από τότε έγινε πολλές φορές αντικείμενο δημοσιεύσεων και επικαιρότητας, καθώς όλοι οι υπουργοί που πέρασαν από το ΥΠΟΜΕ είχαν στην ατζέντα τους το έργο. Μάλιστα είχε και περίοπτη θέση στην περίφημη εξαγγελία του δικτύου των 8 γραμμών Μετρό του 2008 από τον κ.Σουφλιά.\nΟι κινήσεις των σχημάτων\nΘα ακολουθήσoυν σειρά από προσφυγές οι οποίες απορρίπτονται και για τους επόμενους 18 μήνες ο διαγωνισμός θα εμπλακεί σε αρκετές μάχες, που αφορούσαν είτε διαμάχες μεταξύ σχημάτων, είτε την ίδια τη διαδικασία της Αττικό Μετρό. Οι διαμάχες αυτές θα κρατήσουν παγωμένο και τον διαγωνισμό για τις πρόδρομες εργασίες της γραμμής 4 καθώς υπήρχε ενδεχόμενο λόγω των συνεχών εμπλοκών να μείνουν εκτός διαγωνισμού και οι δύο φιναλίστ και να λήξει άδοξα ο διαγωνισμός.\nΣυνολικά θα δημιουργηθούν 26 εργοταξιακοί χώροι για 9 φρέατα 2 επίσταθμούς και 15 σταθμούς: Άλσος Βεΐκου, Γαλάτσι, Ελικώνος, Κυψέλη, Δικαστήρια, Αλεξάνδρας, Εξάρχεια, Ακαδημία, Κολωνάκι, Ευαγγελισμός, Καισαριανή, Πανεπιστημιούπολη, Ζωγράφου, Ιλίσια, Γουδή.\nΉδη τα πρώτα εργοτάξια ετοιμάζονται για κατάληψη από την ΕΡΕΤΒΟ για τις πρόδρομες εργασίες. Κάθε εργοταξιακός χώρος, σύμφωνα με τον προγραμματισμό της Αττικό Μετρό έχει σφιχτά χρονοδιαγράμματα και θα παραδίδεται από την ΕΡΕΤΒΟ στην κοινοπραξία του κυρίως έργου (που επικεφαλής είναι η ΑΒΑΞ) για τις εργασίες πολιτικού μηχανικού.\nΜε την “πορτοκαλί” Γραμμή 4 εκτιμάται πως θα μετακινούνται περίπου 340.000 επιβάτες ημερησίως, που θα προκαλέσει μείωση κατά 60.000 της κυκλοφορίας οχημάτων. Πρόκειται για ένα άκρως περιβαλλοντικό έργο με θετικό περιβαλλοντικό αποτύπωμα καθώς εκτιμάται ότι η μέση εξοικονομούμενη ημερήσια ενέργεια υπολογίζεται σε 1.216 μεγαβατώρες και η μέση ημερήσια μείωση του διοξειδίου του άνθρακα υπολογίζεται σε 318 τόνους.\nΌπως φαίνεται και παραπάνω το νέο αυτό έργο αφορά την κατασκευή της Α`φάσης της γραμμής 4 από το Άλσος Βεϊκου μέχρι το Γουδή. Στη συνέχεια προβλέπονται επεκτάσεις προς δυσμάς (Περισσό-Πετρούπολη), βόρεια προς Μαρούσι, Λυκόβρυση (στο ύψος της Εθνικής Οδού) και ένας νέος κλάδος από τον Ευαγγελισμό στην Άνω Ηλιούπολη.\nΤο άρθρο Σήμερα οι υπογραφές για τη νεά γραμμή 4 του Μετρό της Αθήνας, το ιστορικό από το 2005 μέχρι σήμερα εμφανίστηκε πρώτα στο Ypodomes.com.\nRAPID TESTS από 22 έως 25 Ιουνίου στο κέντρο της Καλαμαριάς\nΣτεφάνι του Γιάννη Αλαφούζου στη Φώφη Γεννηματά (φωτο)\nΤο OTAVOICE έγινε πολύ γρήγορα ένας από τους δημοφιλέστερους ιστοτόπους…


Το colpo grosso του Αλέξη Τσίπρα / του Τάσου Παπαδόπουλου\nΣε αυτήν την συνέντευξη ο Α. Τσίπρας είπε πολλά και ενδιαφέροντα, που αφορούν τους πολιτικούς του σχεδιασμούς, που πέρασαν σχεδόν απαρατήρητα στην Αθήνα.\nΚατ' αρχάς εμφανίστηκε θιασώτης της κυβέρνησης Αντόνιο Κόστα, που την συγκροτεί μια πλειοψηφία που προέρχεται από το δεύτερο κόμμα, τους σοσιαλιστές και άλλους σχηματισμούς της αριστεράς, μηδέ εξαιρουμένου του Κομμουνιστικού Κόμματος Πορτογαλίας.\nΑυτό το μοντέλο διακυβέρνησης φάνηκε ότι προκρίνει ο Α. Τσίπρας για το μέλλον, μια και έχει περίπου δεδομένο ότι το κόμμα του θα απωλέσει την πρώτη θέση στις προσεχείς εκλογές. Κι αν αυτό δεν καταστεί δυνατόν στην προσεχή εκλογική αναμέτρηση, που θα περιλαμβάνει το bonus των 50 εδρών, πιστεύει ότι θα το καταφέρει στη μεταπροσεχή, μια και αυτή θα διεξαχθεί με την απλή αναλογική και μπορεί να είναι σύντομη αν δεν υπάρξει συμφωνία στην εκλογή του ΠτΔ τον Ιανουάριο του 2020.\nΤο βαρίδι του Καμμένου με το οποίο συνδέθηκε ομνύοντας μαζί του στον αντιμνημονιακό αγώνα, του είναι πια άχρηστο, μια και τώρα μετά την συνυπογραφή του τρίτου και του τρία συν ή τέταρτου μνημονίου, το μόνο συνδετικό στοιχείο που τους κρατάει ενωμένους, είναι η νομή της εξουσίας και βεβαίως ο άκρατος λαϊκισμός.\nΌλα αυτά δεν αποτελούν ένα αυθαίρετο συμπέρασμα κάποιου αρθρογράφου ή σχολιαστή, άλλα ομολογία του ιδίου του Α. Τσίπρα που προκύπτει από την συνέντευξη του αυτή, αν προσέξει κανείς ιδιαίτερα τα όσα υποστηρίζει και το πόσο εκθειάζει το κυβερνητικό σχήμα, που έχει προκύψει στην Πορτογαλία.\nΕπικαλείται ο Α. Τσίπρας, στη συνέντευξή του αυτή, το θετικό παράδειγμα της Πορτογαλίας, που αποτελεί όπως λέει καλό αριστερό success story, που άνοιξε τον δρόμο, που μπορεί να ακολουθήσει η χώρα μας στη μεταμνημονιακή εποχή.\nΚαι δεν μένει εδώ, προχωράει στην εξειδίκευση των συνεργασιών που επιδιώκει, βάζοντας στο πακέτο, κατά το πρότυπο της Πορτογαλίας, ριζοσπάστες αριστερούς, σοσιαλιστές, κομμουνιστές και πράσινους.\nΓια να εξουδετερώσει τους σοσιαλδημοκράτες, αναφέρει ότι υιοθέτησαν σε πανευρωπαϊκό επίπεδο θέσεις του νεοφιλελεύθερου σοσιαλισμού. Για να προσθέσει κι όλα αυτά έξω από την Σύνοδο των σοσιαλιστικών κομμάτων ότι υπάρχουν τρεις τάσεις ιδεών στην Ευρώπη.\nΑυτή του Νεοφιλελευθερισμού, που υποστηρίζει τις ανισότητες, της ακροδεξιάς του εθνικισμού, που διακατέχεται από ρατσιστικές και ξενοφοβικές ιδέες και της αριστεράς, που προτάσσει το δίκαιο και λειτουργεί προς όφελος των πολιτών.\nΒεβαίως παρά την απόρριψη της λέξης σοσιαλισμός, ο Α. Τσίπρας, ως μη όφειλε, συμμετέχει ως παρατηρητής σε όλες τις Συνόδους τους των τελευταίων ετών. Άλλωστε το παιχνίδι του εισοδισμού το γνωρίζει πολύ καλά. Το εφάρμοσε στον παλιό Συνασπισμό εκτοπίζοντας, αυτός και η παρέα του που είχαν προϋπηρεσία στο ΚΚΕ, τους προεχόμενους από το ΚΚΕ εσωτερικού.\nΚατά τα άλλα ξέχασε την Ευρωπαϊκή αριστερά, της οποίας ήταν υποψήφιος στις ευρωεκλογές του 2014, και έριξε το βάρος στις συμμαχίες με προοδευτικής θέσεις, όπως είπε, μιλώντας για «δεδικασμένο» που αποτελεί το πορτογαλικό μοντέλο.\nΤο ποιος είναι όμως ο σύγχρονος νεοφιλελευθερισμός, που μετά βδελυγμίας απορρίπτει ο Α. Τσίπρας, ελάχιστοι γνωρίζουν τόσο από το πολιτικό προσωπικό της χώρας, όσο και από όλους τους πολίτες. Γι' αυτό και προσφέρονται ως εύκολη λεία σε κάθε αμαθή.\nΚαλό θα ήταν οι πολικοί μας, αντί να διαβάζουν μόνο τα non papers, που τους δίνει το κόμμα τους, προκειμένου να πάνε στη Βουλή ή στα κανάλια για να πουν το ποίημα τους, να ανοίξουν και κανένα βιβλίο και να διαβάσουν για τα σύγχρονα ρεύματα της φιλελεύθερης σκέψης, όπως αυτά εκφράζονται από την Αυστριακή Σχολή και τον F.Hayek (Βραβείο Νόμπελ), την Σχολή της Δημόσιας Επιλογής και τον J. Buchanan καθώς και τη Σχολή της Προσφοράς με κύριο εκφραστή τον G. Gilder.\nΚι αυτό ισχύει για ολόκληρο το πολιτικό φάσμα χωρίς εξαίρεση. Η αμάθεια που κυριαρχεί στη χώρα μας έχει δημιουργήσει αυτό το φαύλο κύκλο της κρίσης, μια και οι ιδεοληψίες και η προπαγάνδα, αντί της εμπεριστατωμένης προσέγγισης των προβλημάτων, κυριαρχούν, με αποτέλεσμα να αποπροσανατολίζουν την κοινή γνώμη, που τα έχει κυριολεκτικά χαμένα.\nΔεν είναι άλλωστε τυχαίο ότι με την μία βγήκαν από τα μνημόνια η Πορτογαλία, η Ιρλανδία και η Κύπρος, ενώ η χώρα μας πέρα από τα τρία μνημόνια και ένα τέταρτο που αφορά το 2019 και το 2020 ,έχει υπογράψει και το απεχθέστερο όλων, την εκχώρηση της διαχείρισης και της εκποίησης της κινητής και ακίνητης περιουσίας του Δημοσίου, για τα επόμενα 99 χρόνια.


Αγιασμός για την έναρξη των εργασιών επέκτασης του εργαστηρίου Παρασκευής Γευμάτων της Ιεράς Μητροπόλεως μας. – Ιερά Μητρόπολη Αρκαλοχωρίου, Καστελλίου και Βιάννου\nΑγιασμός για την έναρξη των εργασιών επέκτασης του εργαστηρίου Παρασκευής Γευμάτων της Ιεράς Μητροπόλεως μας.\nΤην Κυριακή 4 Νοεμβρίου 2018 ο Σεβασμιώτατος Μητροπολίτης μας κ. Ανδρέας τέλεσε την Αρχιερατική Θεία Λειτουργία στον Ιερό Μητροπολιτικό Ναό Αγίου Ανδρέου Αρχιεπισκόπου Κρήτης του Ιεροσολυμίτου και ομίλησε στο πολυπληθές ευσεβές πλήρωμα επίκαιρα για το Ευαγγέλιο της Κυριακής.\nPrevious Post:Εκδήλωση τιμής και μνήμης στους Αποστόλους Πεδιάδας.\nNext Post:Πανηγυρική Αρχιερατική Αγρυπνία για τον Άγιο Πορφύριο τον Καυσοκαλυβίτη στην Ι. Μονή Χρυσοπηγής